RSS Archives - Talaios Koop.

Tag Archives: RSS

Labirintoan

Iturria: https://en.wikipedia.org/wiki/Labyrinth#mediaviewer/File:Labyrinth_at_Chartres_Cathedral.JPG | Lizentzia: cc-by-sa

Googlek, YouTube zerbitzuko RSS bidezko jarioak eten ditu. Aurretik ere, RSSaren aurka egin izan du enpresak; erabaki gogorrena, beharbada, bere zerbitzua zen Google Reader itxi zuenean.

Webgune batean maiz eguneratzen den edukia jasotzeko edota harpidetzeko aukera ematen duten fitxategiak dira RSS jarioak. Informazioaren bila joan beharrean, jario irakurgailu baten bidez era erosoan jasoko dugu berritasunik dagoenean.

Hori baino gehiago ere badira. Formatu estandar horri esker, webgune bateko informazioa zurrupatu eta beste leku askotan zabal edo erakuts daiteke. Nolabait sortzen duzun hori hedatzeko sistema automatizatuak egin daitezke.

Bada, Googlek RSSaren aurka egin nahi du, oraingoan YouTubeko bideo berrien jarioak etenez. YouTubeko bideoak jario irakurgailu bidez jaso edota RSS baliatuz bere webgunean erakusten zituztenak jai izango dute hemendik aurrera.

Google Reader itxi zenean, Feedly eta Flipboard tresnek gorakada izugarria izan zuten. Erabiltzen zutenetako askok oraindik ere beste tresna horien bidez erabiltzen dituzte.

Oraingoan, berriz, zailagoa izango da, eguneraketak jasotzeko era bakarra posta bidezkoa eta beren zerbitzu bidezko harpidetza izango da. Azken urteetako joera markatuena hauxe da, beren zerbitzuen morroi bihurtu nahi ditu erabiltzaileak. Google labirinto batean bilakatu da.

RSS jarioak kentzearen erabakia ez da erabaki tekniko soila, estandar irekien erabileran atzerapauso bat ere bada. Ez da bakarra, Hangout zerbitzuan ere aurretik erabiltzen zen XMPP edo Jabber protokoloa erabiltzeari uko egin zion. Beste arlo askotan oraindik web ireki baten aldeko tresna irekiak erabiltzen baditu ere, elkarrekintzarako aukera ematen dutenak gero eta gehiago baztertzen ari da. Kontuz ibili beharko da Google oreka zaila honetan. Jendeak bere zerbitzuak erabiltzen jarraituko du, baina ez behartuta; Google+ da horren adibide larriena, beharbada. Obsesio apur batekin ari da dena G+ sare sozialera bideratu nahian. Azken albisteen arabera, bilaketa emaitzetan ere erabakigarria izan daiteke sare sozial honetan egon ala ez.

Bere labirintoan nahi gaitu Googlek, baina labirinto gehienetatik ateratzeko bidea esku bat pareta batean jarrita mantenduz aurrera egitean datza soilik.

Reader jarioei agur

Reader zerbitzua bertan behera utziko du Googlek. RSS jarioak irakurzteko Googleren zerbitzua, jende askorentzat informazioa jasotzeko tresna nagusia da.

Googlek bere zerbitzuen garbiketari jarraipena ematen dio pauso berri honekin. Bere esanetan, jario irakurgailua gero eta gutxiago erabiltzen da. Eta ez da harritzekoa. Google Currents atera zutenean aipatu genuen, Twitter eta Facebook bezalako sare sozialak orokortu zirenetik RSS jarioetako irakurketak gutxitu zirela. Googlek baina, arrazoi gehiago izango ditu pauso hau emateko. Bere baliabideak berrantolatzen ari da eta irabazi ekonomikorik ematen ez dizkioten zerbitzuak soberan ditu, batez ere mantenu kostu handiak suposatzen badizkiote. Trafikoa dollarretan bihurtzeko bide errazagoak bilatzen ari da eta Google+ izan daiteke horietako bat.

Honek ez du esan nahi orain Google+ alternatiba izan behar duenik. Nahiz eta iturri batzuetako informazioa jasotzeko balio duen, ez da RSS jarioen baliokidea. Reader irakurgailuaren erabiltzaile bazara eta RSS-ak irakurtzen jarraitu nahi baduzu, besterik gabe, beste irakurgailu bat hautatu beharko duzu. Lehen pausoa zure jarioen zerrenda deskargatzea izango da. Jarioak OPML formatuan aurkitzen dira. Deskargatu ahal izateko Google Takeout gunera joan beharko duzue. Zip motako fitxategia deskargatu ondoren, “subscriptions.xml” izeneko OPML fitxategia destrinkotu beharko da. Bukatzeko, fitxategi hau gure jario irakurle berrian kargatu beharko dugu.

Bide asko daude RSS jarioak irakurtzeko. Irakurleak bi motakoak izan daitezke. Interneteko web zerbitzuak eta gure mugikor, PC eta abarretan instalatu ditzakegunak. Web zerbitzuen artean orain arte Reader zen gehien erabiltzen zena, baina badaude beste batzuk: Feedly, The Old Reader, NewsBlur eta GoodNoows askoren artean. Aplikazioen munduan aukera handiagoa dago. Sistema Eragile bakoitzak bere aukerak ditu, bai mahai gainekoak eta baita mugikorrak ere. Gnome mahaigain sisteman adibidez Liferea da ezagunena.

Web zerbitzuek erraztasun handiagoa ematen digute. Web orrialdeak irakurtzen dituen gailu ororekin irakurri ahal izango ditugu jarioak. Aplikazioen bidez aldiz, gailu desberdinetatik irakurri nahi baditugu, sinkronizatu ahal diren aplikazioak aurkitu beharko ditugu (beti ere arazo gehiago izango ditugu gailu mota askotarako bateragarritasuna bilatu nahi badugu). Web zerbitzuek informazio guztia hodeian gordetzen dute, eta zerbitzua oso fidagarria ez bada egunen batean gure jarioak galtzeko aukera izan genezake. Aplikazioek aldiz gure gailuetan gordetzen dute informazio guzti hori. Aplikazio eta web zerbitzuen artean badaude alde positiboak eta negatiboak, eta gure erabileraren arabera aukeratu beharko dugu.

Hala ere badago hirugarren bide bat. Tiny Tiny RSS bezalako tresna bat instalatu dezakegu. Software Libreko tresna hau web zerbitzua moduan ibiliko da. Guk nahi dugun zerbitzarian instalatu dezakegu eta zerbitzua gure lagunei edo lankideei eskaini. Hau da, tresna honen bidez gure Reader propioa eraiki dezakegu.

Googlek agur esaten dio bere RSS irakurgailuari, baina askotan aipatu bezala, RSS-ak ez daude hilik, eta oraindik ere albiste asko eta asko eman beharko dute Interneten. Infoxikazio garai hauetan tresna hauek behar beharrezkoak dira eta etorkizunean ere hala izango dira.

Artikulu hau Gaur8 astekarian publikatu da.

Aaron Swartz hil da

Aurreko ostiralean, Aaron Swartzek bere buruaz beste egin zuen. New Yorkeko bere etxean topatu zuten hilik. 26 urte bakarrik zituen, baina bere heriotza Internet zabalean sentitu da. Internet askearen aldeko aktibista zen Aaron. Jakintza libreki Internetetik zabaltzea zen bere helburuetako bat, eta horren alde lan andana egin du.

14 urterekin Interneteko RSS espezifikazioaren sortzaileetako bat izan zen. Tresna hau momentu oro erabiltzen da Interneten blogetako eta webguneetako albisteak jario bidez zabaltzeko. Jario hauek aplikazio edo webgune bidez irakurtzen dira, iturri ezberdinetako albisteak leku bakarrean jarraitu ahal izateko. Honi esker W3C, Interneteko estandarrak erregulatzen dituen erakundeko kide bilakatu zen.

Reddit webgune famatuaren garatzaileetako bat izan zen. Webgune hau loturak konpartitzeko eta hauek ematen duten informazioaren inguruan eztabaidatzeko sortu zen. Gaur egun, Alexa rankingaren arabera Interneteko 112. webgune famatuenetakoa da.

Creative Commons lizentzien sortzaileetako bat izan zen Larry Lessigekin batera. Edukiak legez libreki zabaldu ahal izateko tresna garrantzitsua izan dira lizentzia hauek.

Internet Archive erakundearentzako ere lanean ibilitakoa da. Irabazi asmorik gabeko erakunde honek Interneteko webguneen artxibategia mantentzen du. Webguneen orrialdeak gordetzen ditu denbora tarte ezberdinetan hartuak. Webguneen iraganeko itxura kontsultatzeko (martxan dirauten webguneak eta desagertu direnak) balio du. Zerbitzu hau izugarri handia da. Bertan 240.000.000.000 helbide kontsultatu daitezke. Aaron Swartzek erakunde honen zerbitzu berri batean egin zuen lan. Open Library izeneko zerbitzu hau domeinu publikoan dauden liburuen liburutegia da. Bertan, literaturaren klasikoetatik hasi eta gaur egungo sorkuntzetara luzatzen den liburu zerrenda luzea topatuko dugu.

SOPA legearen aurka ekiteko kanpainetan ere lan egin du. Demand Progress izeneko erakundea sortzen lagundu zuen, pribatutasuna eta Interneteko askatasunaren alde lan egiten duena. Zorionez, erakunde honen laguntzaz besteak beste SOPA/PIPA legeak gelditzea lortu zen.

Baina beharbada, bere lan edo ekintzetatik famatuena, antza denez, bere heriotza probokatu zuena da. AEBetako MIT institutuan copyright lizentziarekin gordeta zeuden milioika artikulu liberatzen saiatu zen. Institutuko barneko saretik, berak sortutako script baten bitartez, 4 milioi artikulu zientifiko liberatzen saiatu zen bere ordenagailuaz baliatuta. Artikulu zientifiko hauek Interneten zabaltzeko helburua zuen. Ekintza burutu ezinik geratu zen ordea. Aaron Swartz ekintzaren egile bezala harrapatu zuten eta artikulu hauek zabalduko ez zituela onartu behar izan zuen. Dena den, fiskaltzak Aaronen aurkako salaketa jarri zuen copyright lizentziapean “lapurtutako” artikuluengatik. Familiak dioenez, azken hilabeteetan gogor kolpatu zuen egoera honek. Fiskalak milioi 1 dollar eta 35 urteko espetxe zigorra ezarri nahi zion. Epaiketa 2013ko udaberrian hastear zen, baina heriotzaren ondorioz, Aaroni kargu guztiak kendu dizkiote. Beranduegi tamalez.

Gertakizun hauen ondorioz, sarean kanpaina ugari sortu dira. Interneten sinadurak biltzen ari dira Aaronen aurka salaketa jarri zuen fiskala kaleratzeko. Dagoeneko 40.000 sinadura baino gehiago bildu dituzte. PDFtribute.net ere kanpaina hauetako beste bat da. Bertan Twitterretik estekatutako milaka dokumentu zientifiko batu dituzte. Baina kanpaina garrantzitsuena seguruenik, berak egindako lana jarraitzea izango da. Kultura eta jakintza libreki sortu, zabaldu eta lortzeko lanean. Askatasunaren aurka borrokatzen duten etsaiei aurka eginaz. Internet askeago bat eraikiz, bizitza askeago bat izateko.

cuRRentS

Informazioa eskuratzeko ohiturak aldatzen ari dira. Jaso nahi dugun informazioa modu askotara jaso dezakegu; webguneetatik, blogetatik, RSS irakurgailuetatik, sare sozialetatik… Gure ohituren arabera informazioa modu batera edo bestera kontsumitzen dugu. Baina informazioa jasotzeko aukeratzen dugun tresnak jasoko dugun informazioa baldintzatzen du.

Gaur egun ezagutzen ditugun sare sozialak iritsi baino lehen blogak informazio iturri garrantzitsuak ziren. Blogek komunitate txikiak sortzeko ahalmena dute. Blogean jorratzen diren gaien inguruan interesaturiko jendea erakartzen dute eta eztabaida sortzeko tresna aparta dira. Gaur egun, sare sozialek blogen aktibitatea txikitu dute. Egia da Interneteko sare sozialek eztabaidara jende gehiago ekarri dutela, baina ziurtasun berdinarekin esan dezakegu sakontasun maila ere askoz ere txikiagoa dela.

Askok web nabigazioa edota jarioetara harpidetza albo batera utzi eta Interneteko sare sozialetako jario bidez jasotzen dituzten informazioak bakarrik kontsumitzen hasi dira. Honek hiru ondorio zuzen ditu: alde batetik informazioa zenetik jasoko dugun aukera dezakegu nolabait, baina ez zein informazio jasoko dugun. Beste alde batetik, gure sare horrek beharrezkoa dugun informazio guztia ematea espero dugu, gure informazio esparrua asko murrizteko arriskua dago. Azkenik, informazioa egituratzeko eragatik, karaktere mugengatik eta jario-komunikazio motarengatik… eztabaiden sakontasuna txikiagoa izaten da.

Informazio fluxu hori kudeatzeko tresna asko egon dira eta horien artean interesgarrienetako bat RSS jario irakurgailuen erabilera. Horri esker, gune batera harpidetu eta bertako albisteak jasotzeko aukera genuen. Egia da ere, kasu batzuetan RSS jarioen helbidea ezagutu eta mekanika ez zela guztiz erosoa eta hori izan daiteke hauen gainbeheraren arrazoietako bat.

Hala ere, RSSak informaziora harpidetu eta era errazean zabaltzeko tresna izaten jarraitzen dute. Helbide askotako edukiak integratzeko aukera handiak eskaintzen dituzte. Orain erronka eduki horiek guztiak era eroso, erakargarri eta formatu anitzean bisualizatzean dago gakoa. Horretarako argi dago gailu mugikorren garrantzia eta horietara egokitzeko beharra. Eremu honetan kokatu ditzakegu flipboard.com, pulse.me, scoop.it eta Google Currents.

Google Currents-en bidez gailu mugikor, tablet eta antzekoetara egokitzen diren publikazioak sortzeko aukera ematen duen tresna da. Bertan edukiak txertatzeko aukera erraza ematen du jarioak, bideoak, dokumentuak eta beste mota batzuetako edukiak inportatu eta gailu ezberdinetan aukeratutako eran bisualizatzeko aukera ematen du.

Android eta iPhone mugikorreteako aplikazioen bidez publikazio horietara harpidetu gaitezke era errazean eta lineaz kanpo ere ikusi ditzakezu jasotako eduki guzti horiek.

Publikazio bat sortzea oso erraza da, jakintza minimo batzuk edukita berehala sortu dezakezu zure publikazio propioa. Hala ere, prozesu honetan oraindik ere arazo batzuekin topatuko zara. Batetik, Chrome nabigatzailea erabiltzera behartuta egongo zara eta bestetik euskara oraindik ez da hizkuntzen artean agertzen. Hau horrela balitz, itzulpen automatiko bidez beste hizkuntza batzuetara itzultzeko aukera automatikoa gaitzeko aukera izango genuke.

Google-en helburua argia da, informazioa bide honetatik kontsumitzeko aukerak emanez publizitate kanal berriak lortu nahi ditu; estrategikoa den mugikortasunaren eremuan. Erabiltzaileontzat, RSSen kulturaren parte bat berreskuratzen duen tresna da, baina ordainetan informazio bitartekari jartzen dugu Google berriro ere.


Domeinu-izenak, web hosting eta VPS, ziurtagiriak RedeLin.com – RedeLin egiten domeinu izenak hosting zerbait azkar, erraz eta merkean. Jakin zergatik enpresa jabeek hainbeste aukeratu RedeLin zure domeinu izena, ostalari izateko.

O\'zbek

+55 51 3253-0366

Carregando...

Reseller Hosting

Kudeatu nire Zerbitzuak

RedeLin.com

Domeinuak .com €8.88 .net €8.50 .com.es €2.65 .nom.es €2.65 .space €1.82

Search domeinu

Web gunea hosting hornitzaileak RedeLin

Ostatua gune

Hire hostinga guneak zure zehaztapenak bete konfiguratuta. RedeLin fidagarritasuna eta 24x7 laguntza batekin Hosting.

Aukera bat hautatu

Gure reseller hosting izango zure negozioa izango duzu aditua kudeatzeko zerbitzariak izatearen konfiantza gabe.

Konfiantza zerbitzari bat gure VPS batekin zure zerbitzari kontrola izango duzu kudeatzeko.

€ 056Hilabete By

Ostatua 10GB

€ 111Hilabete By

Ostatua 50GB

€ 167Hilabete By

Ostatua 100GB

€ 195Hilabete By

Ostatua Mugagabea

R E D E L I N . C O M

Reseller Hosting Irabazi dirua zure hosting enpresa batera! Reseller 30 egun free hosting hasteko, bigarren hilabetetik aurrera ordaindu probatzeko.

Reseller web jakitea hosting nola erraz, merke eta errentagarria hasteko zure hosting enpresa propioa aurkituko dituzu By! Duzu zein erraza, merkea eta errentagarria hasten Saltzaileen hosting enpresa harritu egingo da! Tresna eta laguntza beharrezkoa ematen dizugu for duzu zure negozioa hasteko minutos.Todos gutxira gure reseller hosting egitasmo web kopuru mugagabea sortzeko aukera ematen du bere marka propioa, prezioei paketeak eta ezaugarri azpian uzten ere. RedeLin With bersaltzaile planak etekinen% 100 lortuko duzu!

kontratatzen duzun plan mugagabea dira

Bada WHM duzu mugagabea hosting kontuak sor ditzakezu

Bada Master bat duzu sub reseller WHM eta hosting mugagabea sor dezakezu

Bada Alpha duzu sub reseller Master eta WHM eta hosting mugagabea sor dezakezu

Bada Superalpha azpi saltzaile sor dezakezu eta Alpha Master eta WHM eta hosting mugagabea duzu

€ 390Hilabete By

Birsaltzeko Normal

Ordaindu 00.00

Aukerako WHMCS $ 6.21 ordainketa bakar

Disko Space Unlimited gigabyte

mugagabea transferentzia

Kudeatu cPanel + WHM + Zamfoo batera saldu du

Domeinu mugagabeak

azpidomeinu mugagabea

Mugagabea Kontu elektronikoak

MySQL datu-basea mugagabea

Mugagabea FTP kontuak

Berezko izena Servers

Free Domain Reseller kontua

Softaculous gidoiak 396

Free SSL gune resales

cPanel guztiak eta WHM sarbide seguru https://cpanel.org.es:2087

Ekarri beste enpresa bezero hosting kontua gure plug-in batera

PHP 4.4 Aukerak / /7.0 bat

24 ordu laguntza txartel elektronikoa eta telefono

€ 530Hilabete By

Master Bersaltzailea

€ 921Hilabete By

Bersaltzailea Alpha

€ 1395Hilabete By

SuperAlpha

30 egun doan kodea bat ez izan behar da.Have inoiz ordena amaitu eta dagoeneko irabazten 30 egun doan

Zenbat denbora aktibatzeko nire birsaltzeko aplikazioaren eskaera egin ondoren eta Jaione automatikoa

Zein izapide Aukeratu plan eskatzeko eta amaitzean aplikazio itxaronaldia email sarbidea dator

RedeLin Company CNPJ / 20942966 / 0001-55 DDoS

Gehiago jakin nahi baduzu, jarri gurekin harremanetan.

2006 - 2016 -

REDELIN - Hosting. Eskubide guztiak erreserbatuta


Rey Lear (Atalaya) — Ametx.eus

Hemen zaude: Hasiera › Agenda › Rey Lear (Atalaya)

2022/12/10

Atalaya konpainiak klasikoak prestatzen ditu publiko orokorrari zuzenduta. Lan horretan espezializatu da eta TNT Sevillako ikerketa eta esperimentazio eszenikorako zentroan egiten dute lan. Haren “Lear” 2019ko Max sarietan izendapen gehien jaso zituen obra izan zen eta 6 Lorca Sari irabazi zituen.

Kritikoen eta ikusleen aurrean izandako arrakastari lagundu diote, batetik, mahaien bidez egindako eszenografi a original eta xumeak, hainbat egoera sortzeko, eta, bestetik, aldaketa eszenikoekin batera doan abesbatzaren indarrak. Baina ikuskizunaren aipagarriena antzezleek egiten duten interpretazioa da. Eta horien artean, goraipatu behar da Carmen Gallardok Lear zaharraren rolean egiten duen lana minaren, haserrearen eta umorearen arteko bere interpretazio-dantza paregabekoan.

Lear Erregearen Erdi Aroko kondairak kontatzen du errege batek bere hiru alaben maitasuna proban jartzen duela eta alabarik maitagarriena izendatzen duela oinordeko. Hala ere, bere erresumatik erbesteratua izango da. Shakespearek giza mina eta eromena disekzionatu zituen, gordintasunez eta itzulingurutan ibili gabe. Emaitza intriga-korapilo konplexua da, gozatzea merezi duena.


Munduan Barrena Bizikletaz: San Pedro de Atacama (Txile). 2010eko ekainak 23

San Pedro de Atacama (Txile). 2010eko ekainak 23

Si no creyera en la locura

de la garganta del sinsonte

si no creyera que en el monte

se esconde el trino y la pavura.

Si no creyera en la balanza

en la razón del equilibrio

si no creyera en el delirio

si no creyera en la esperanza.

Si no creyera en lo que agencio

si no creyera en mi camino

si no creyera en mi sonido

si no creyera en mi silencio...

Silvio Rodríguez

Zazpi gau, zazpi egun eta erdi, behar izan ditugu San Antonio de los Cobres-etik San Pedro de Atacamara etortzeko. 350 km inguru, horietatik gehienak 4000 metrotik 4500 metrora bitarteko altueran egindakoak. Asfaltatu gabeko pista kaskar samar batek (uhindua, hondartsua...) lotzen ditu bi herriak eta bi nazioak, Paso Sico mendi igarobidetik zehar (ez da hau inguruotako igarobide bakarra, iparralderaxeago Jama dago, asfaltatua eta trafikoak hobesten duena). Azken partean, San Pedro-ra iritsi baino lehenagoko 109 kilometroetan - Socaire herritik aurrera-, asfaltoa agertzen da. Trafikorik ia bat ere ez. Itxura batera, egun askotan (gehienetan?) ez da inor ere igarotzen Sico-ko mugatik. Kamio handi banaka batzuk eta turista abenturazaleren bat edo beste izaten dira, aldian behin, bide bakarti hauek aukeratzen dituzten ia bakarrak.

Toki apartatuak eta apartak. Puna altu, hotz eta hutsa. Puna menditsua ere bai. Izan ere, Paso Sico ez da mendate bat, mendate eta gailur sorta bat baizik. Igoerak eta jaitsierak etengabeak dira, alturarik handienak 4500 metro ingurukoak. Muga bera ez dago goi batean baizik eta Argentinako aduanan hasi eta 24 km luze den igorera baten erdian. Kanpatu izan dugun egunetan (7tik hiru izan dira) zero azpiko 10 graduko tenperaturak izan ditugu goizez (denda barruan! ).

Belar hori ziztrin batzuk izaten dira goi lehor eta ilun horietan hazten diren landare ia bakarrak. Koloreok urre eta brontze bihurtzen ditu eguzkiak ilundu baino lehenagoko orduetan. Ikuskizun ederra. Zeruak urdinak izaten dira egunez, gauez izarrez beteak. Goi-aintzirek, gatz lautaden zuriuneek, maldetako elurrak eta sumendien konoek areago edertzen dute paisaia. Zeharkaldi bikaina eremu austero eta urrunen edertasuna gogoko dutenentzat.

Socairetik aurrera aldatu egiten da paisaia. Are ilunagoa, soilagoa, lehorragoa bilakatzen da. Hondarra eta harria, ia besterik ez. Atakamako desertuan sartu gara, munduko deserturik lehorrenean. Hortxe dago San pedro de Atacama (2400m), oasi txiki bat.

San Pedro de Atacama pezozko herritxo bat da, lasaia, umila. Hala ere, badu berezitasunik: azken hamarkadotan Txile iparraldeko turista eta motxileroen bilgune nagusia da. Ostatuz, hotelez, jatetxez eta bidaia agentziaz beteta dago. Herrixka ahaztua zena munduko bidai-gidaliburu guztietan azaltzen da orain. Zerk erakartzen du hona halako jendetza (gu tartean)? Inguruotan dagoen naturak eta natur ikuskizun apartek, dudarik ez. Baina baita ere, gure baldarkeriak, taldeka eta bakarrik izen handiko guneen inguruan mugitzeko daukagun joera motzak.

Ekainaren 17an iritsi ginen hona (Neil eta Harrietekin nago oraindik) eta bihar abiatuko gara. Boliviara goaz Portezuelo Cajon izeneko mendi-pasabidean barrena. Hortik Eduardo Avaroa parke nazional ospetsura sartuko gara (Laguna Blanca, Laguna Verde, Laguna Colorada...). Boliviako altiplanoko bazter oso altu, apartatu eta ederra omen da hori eta duela 11 urte jakin nuen, aurreneko aldiz, haren berri. 2008an Hegoamerikara itzuli nintzenean bi helburu garbi neuzkan: Montevideora bueltatzea bata, eta bazter hau ezagutzea, bestea. Hala ere dudatan egon naiz atzo arte, joan ala ez. Arrazoiak? Tourrak eta jeepak etengabe abiatzen dira orain hara, bai hemendik, bai Boliviako Uyunitik. Toki urruna eta "basatia" zena modako bihurtu da. Lehen txirrindulari banaka batzuk baino ez ziren ausartzen estepa altu (4500-5000m) eta hotz horietan ibiltzera, orain denok joan nahi dugu hortik. Parkera sartzeko tarifa ere nabarmen igo dute orain dela gutxi.

Dena den, ez naiz Bolivian luzaroan geldituko. Iparralderaxeago Txilera berriro sartzea da nire asmoa, eta Atacamaco desertuari aukera bat (azkenean!) ematea. Santa Maria de Iquique ezagutu nahi dut, nitrato-meategien inguruan sortu ziren herriak -gaur abandonatuak asko- bisitatu. Santa Maria de Iquique: nerabe ginela aditu genuen izen hori aurreneko aldiz. Nire belaunaldiakoek jakingo dute agian zergatik.

Santa Maria de Iquique-tik Aricara (ipar-iparrean, Peruko muga ondoan) eta handik bai, La Paz aldera, Tambo Quemadoko mugatik (4660 m). Ustekaberik ez bada lau bat aste barru La Pazen egotea espero dut.

Publicado por Lorenzo Rojo, "Lontxo". lontxo@hotmail.com en 14:44

San Antonio de los Cobres (Argentina). 2010eko eka...


Etxeko ganba gabardina eran | Errezeta | Pagotxa

Zerorrek erabaki

Etxeko ganba gabardina eran –

Apeta eta jolaserako gogo apur bat sartu zaigu eta etxeko ganba gabardina eran RZ dakarkizugu gaurkoan. Gustukoa ezta? Gozatua itzela badakizu eta erraz-erraza, aproposa oso ama eta izeba datozenerako, edo ligatzen laguntzeko moduko giroa sortzeko, edo bazkari sarrera gisa prestatzeko, edo afari-merienda horretan denak txundituta uzteko. Horixe, noiznahi jateko modukoa. Gozatu eta on egin! 🙂

Etxeko ganbak gabardina eran

Etxeko maionesa

Piper hauts gozoa

Ganbak zuritu isatsaren partea zuritu gabe geratzen delarik (heltzeko).

Bol batean: 8 g legami, 80 g irin eta 65 g garagardo nahastu, gatza eta olio pitin bat gehitu eta dena berriz nahastu masa fin eta likidoa lortu arte.

Ganbak isatsetik heldu eta gorpua masan busti. Aurretik berotutako oliotan frijitu masatik igaro eta zuzenean pare bat minutuz.

Maionesari piper hauts gozoa edo mina gehitu eta lagungarri gisa zerbitzatu.

Maionesa egiteko RZ, ez izan alperra… Hala bai…

Hemen duzu, ganbak sobran eta akaso, Ganbak baratxuritan RZren bideoa…

Maitane Segurolaren Ganba Broxeta RZ egiteko aukera jarraian:

Tom old man cooking Texasko lagunaren ganba frijitu RZ, munduko onena omen dena…

← Marmelada kruxpetak

→ Brokolia, limoi emultsioa eta izokinarekin


Gaztedi Galiziara! | Gaztedi Dantzari Taldea

Gaztedi Galiziara!

Home / 2017 / Gaztedi Galiziara!

On 14 abendua, 2017 0 Comment

Gaur, 2017ko abenduaren 14ean, Gaztedi Dantzari Taldea Galiziara bidean jarriko gara, non bihar arratsaldez Luar TVGko programan dantzatuko dugun eta etzi Rebulirko festibalean parte hartuko dugun.

Gaztedi Euskal Herriko mugetatik kanpo hedatzen jarraitzen dugu, euskal dantzen erakusketak munduko lau ertzetara eramanez, beti gogotsu, irrifarretsu eta oinak kantuz.

Bueltan izango dugu egun hauetako kronika, goza dezazuen! Gora Gaztedi!

Euskal Dantza Inklusiboa

Pasa den domekan, azaroak 26, Txokobide elkartearekin batera egon ginen txurdinagan dantzan....


Sare sozialen bidezko logina kendu egin dugu. Orain arte Twitter edo Facebook bidez sartzen bazinen, mesedez jarri gurekin harremanetan zure pasahitza jaso eta erabiltzaile kontua berreskuratzeko.


Hartzea ISO9001-2008 International Quality Management System estandar gisa, enpresak aktiboki dibertsifikatua eragiketak garatzen eta handi ugari siderurgia harreman estua mantentzen du.


Pribatizaziora joko dute Zubietako errauste planta eraikitzeko eta kudeatzeko - Goiena.eus

Pribatizaziora joko dute Zubietako errauste planta eraikitzeko eta kudeatzeko

Ubane Madera 2016-03-23 10:01 Debagoiena

Markel Olano (diputatu nagusia): "Azpiegitura honek teknologia eta ingurumen kontrolik aurreratuenak" izango ditu. Jose Inazio Asensio (Ingurumen diputatua): "Urte amaieran hasiko gara eraikitzen hondakinen arazoari erabateko konponbidea emango dion zentroa". Berba horiekin iragarri zuten atzo Gipuzkoako Diputazioko ordezkariek Zubietako errauste plantaren lizitazio prozesuaren hasiera, bai eta, erraustegiaren eraikuntza zein kudeaketa pribatuak izango direla ere. EH Bilduk zein Podemos alderdiek gogor kritikatu dute erabakia.

Markel Olano eta Jose Ignacio Asensio atzoko agerraldian. | Ikusi handiago | Argazki originala

Bi fase nagusi izango ditu Gipuzkoako hondakinen kudeaketari dagokion lurraldeko Diputazioaren egitasmo orokor horrek.

1: "Energia balioztatzeko planta bat" eraikiko dute, bi linearekin eta "200.000 tona erretzeko eta elektrizitatea sortzeko aukera emango duena". Fase berean eraikiko dute Tratamendu mekaniko-biologikoko (TMB) zentor bat, "errefusan agertzen diren baina birzikla daitezkeen materialak berreskuratuko dituena". Orain hasiko dute fase horren lizitazioa, 200 milioi euro inguruko aurrekontuarekin, Diputazioaren esanetan.

2: Udaberrian hondakinen kudeaketa zentroa eraikitzeko eta hura kudeatzeko baldintza-agiriak lizitatu eta irailean, berriz, aurkeztutako eskaintzen artean aukeratu gura du Diputazioak, "lanak urtea amaitu aurretik has daitezen".

Zubietako hondakinak kudeatzeko zentroan eraikiko dute esandakoaz gainera, biometanizazio planta bat, bai eta zepak balioztatzeko zentro bat ere.

30-35 urteko kontratua

Bestalde, Diputazioak iragarri du kontratu bidez jardungo duela datozen 30-35 urteotan: "Gaur egun GHK Administrazio Publikoen sektorearen barruan sartzen denez gero, haren aktiboak eta zorrak Aldundiaren kontuetan finkatzen dira. Hori dela eta, proiektua Aldundia eta kontsortzioko gainerako kideak zorpetu gabe garatuko bada, eta jada Inbertsioen Europako Bankuaren finantziaziorik ez dugunez gero, Aldundiak erabaki du formula publiko/pribatu baten bidez (PPP- Public Private Partneship) kudeatzea zentroa, betiere obra publikoko emakidaren kontratupean", esplikatu dute Diputaziotik.

"Bazkide pribatua errauste plantarako"

Eta horren ondorioa izango da, besteak beste, GHK-k "bazkide pribatu batekin" kontratatuko duela errauste plantaren "eraikuntza, finantzazioa, jarduna eta mantentze integrala (…) Bazkide pribatu horrek finantzatuko du osorik jarduna, bere arriskupean, eta horren ordainetan plantak sortzen duen energia ustiatu ahal izango du, gehi GHK-k zerbitzuagatik ordainduko duen zenbatekoa".

Diputazioak azpimarratu du "hondakinen arazoa behin betiko konponduko duen" zentroa izango dela Zubietako planta eta "Aldundia zorpetu gabe" egingo dutela hori.

Kritika gogorrak

Edozein modutan, EH Bilduk zein Podemos alderdiek gogor kritikatu dute Gipuzkoako Diputazioak atzo aurkeztutakoa.

EH Bildu: "Erraustegiaren pribatizazioa 'pelotazo' bat da"

EH Bilduk azpimarratu zuen errauste plantaren ustiapena 30-35 urtez ematea enpresa bati "pelotazo" bat da eta "legeari iruzur egitea". Josu Amilibiak, Tolosaldeko Mankomunitateko lehendakariak egin zituen salaketa horiek. Horrez gainera, hark salatu zuen EAJ-PSE-EEk uko egin diotela EH Bilduko ordezkariak Administrazio Kontseiluan eta erraustegia esleituko duen Kontratazio Mahaian egoteari: "Argi dago operazio hau gauzatzeko ez dutela lekukorik nahi".

"EAJk eta PSE-EEk bere gehiengo osoa baliatu dute GHKko asanbladan Gipuzkoa osorako zaborren kudeaketa pribatua inposatzeko. Hori dela-eta, hondakinen kontrol publikoa galduko dute bai Diputazioak bai mankomunitateek. Beraz, birziklapenean eta zero zabor filosofian oinarritutako eredua bultzatu beharrean, hondakinak negozioa egiteko eta dirua irabazteko erabiliko dira herritarren zabor-tasaren kontura", gaineratu zuen, besteak beste, Amilibiak.

Podemos: "Erakundeak entitate pribatuen zerbitzura egongo dira, kontrol sozial barik"

Podemos-ek, berriz, salatu du "pribatizazio horrek guztiona den altxortegi publikoan zuloa" lagako duela. Kale agerraldia egin zuten Ahal Dugu alderdiko Jone Cisnerosek, Batzar Nagusietako batzarkideak, Juantxo Iturria alderdiko bozeramaileak eta Fernando Iglesias diputatuak salaketak egiteko.

Hala, gaineratu dute "Europear Batasunaren birziklatzeari eta berreskuratzeari dagozkion baldintzak betetzen badira 2020rako, azpiegitura hori alperreko eraikina" izango dela, eta batez ere, gure zaborren "kudeaketa tasen pribatizazioa ekarriko" duela, "enpresa pribatu batek" erabakiko dituelako, eta "beste behin erakundeak herritarrengandik aparte dauden entitateen zerbitzura dauden organizazio" bihurtuko direla, "kontrol sozial barik". (…) Erabat frogatuta dago zerbitzu publikoen pribatizazioak bakan batzuk aberastea dakarrela, gehiengoaren kalterako".

Erantzunak: 2 (porrupatata, Mikel Arantz)

Mikel Arantz 2016-03-23 10:25 Erantzuna | #1

Hori bai, denok pozik zaborra edukiontzi bidez jasotzen #txaloberobat

porrupatata 2016-03-23 12:40 Erantzuna | #2

'Emojien' Nazioarteko Eguna ospatu zen atzo

Etzi, eguena, aurkeztuko dute bideragarritasun plana

Fagor CNAko langile guztiak EREan


Europako Erainkuntza | EA - Eusko Alkartasuna

Hasiera » Europako Erainkuntza

Lorena López de Lacalle berriz izendatu dute EFAko presidente

Argitaratua honek egina: Prentsa Bulegoa data Mai 14, 2022 honetan: Albisteak, Berriak, Europako Erainkuntza, Nazioartea

Lorena López de Lacalle, Eusko Alkartasuneko Nazioarteko Politikako idazkaria, aukeratu dute berriro Europako Aliantza Libreko (EFA ingelesez) presidente, europar alderdiak Las Palmas Kanaria Handikoan egin duen Batzar Orokorrean. Lopez de La Callerekin batera, Europako alderdi independentista eta subiranistetako beste 14 kide egongo dira zuzendaritzan, hoien artean Jordi Solé Esquerrako eurodiputatua Idazkari Nagusi bezala errepikatzen. EFAko...

Europako Udako Unibertsitateetan, elkartasuna eta burujabetza indartuz

Argitaratua honek egina: Prentsa Bulegoa data Abu 27, 2021 honetan: Albisteak, Berriak, Europako Erainkuntza, Nazioartea

Eusko Alkartasunak Europako alderdi eta mugimendu autonomista eta independentistek antolatutako bi udako unibertsitatean parte hartuko du: batetik, Okzitaniako Toulonen Régions et Peuples Solidaires alderdiak ospatzen duena, eta bestetik Patto Per l’Autonomia eratu berri den Friulia Veneziako mugimendu autonomistak antolatu duena. Bilera hauen helburu nagusia da indar subiranista ezberdinen jardunak partekatzea, eta politika berde, feminista...

Euskal gatazkaren soluzioaren aldeko mozioa aurkeztuko du EAk Una delegación de Eusko Alkartasuna asiste este fin de semana a la asamblea general de la Alianza Libre Europea que se celebra en Bautzen, capital de Alta Lusacia y en el que Eusko Alkartasuna presentará una moción en apoyo a la solución del conflicto vasco. La delegación está compuesta por el secretario de Derechos Humanos y convivencia de EA y senador de Amaiur, Alberto...

EA ERCren eskutik Kataluinan izango da gizarte katalanak bere etorkizuna demokratikoki nola erabakiko duen ikusteko

Argitaratua honek egina: Prentsa Bulegoa data Aza 6, 2014 honetan: Berriak, Europako Erainkuntza, Galdeketa, Gaurkotasuna, Nazio Eraikuntza, Prentsa Oharra

EAko ordezkaritza bat ERCren kanpaina amaierako ekitaldian izango da eta Estaturik gabeko nazioen ordezkaritzekin bilduko da Eusko Alkartasunako ordezkaritza bat -Rafa Larreina eta Alberto Usandizaga izango dira, besteen artean- ERCren eskutik asteburu honetan Bartzelonan izango da, gizarte katalanak modu demokratiko batean zer estatus politiko eduki nahi duten ikusteko. Eusko Alkartasunako ordezkariak, ostiral honetan, ANCk eta Omniumek...


Ibilbideak | Turismoa

Bergarak naturgune ederrak dauzka eta naturaz gozatzeko hainbat aukera eskaintzen ditu.

Badira goiz edo arratsaldeko planak zein eguneko planak; eta baita ere ibilbide motzagoak.

Ibilbide lokalak (SL):

GERRIKO BERDEA (SL-GI-38) : Distantzia: 9,225 km / Malda: +275/-275m / Hasiera: Agorrosin gunea / Iraupena: 1 ordu eta 44min. / Deskargatzeko: SL Gi-38.kml (google earth). Ikusi hemen.

PAGOLAKO UBIDEA (SL-GI 44): Distantzia: 6,2 km / Malda: +155/-155m / Hasiera: Gorla / Iraupena: 1 ordu eta 55min. Zailtasun baxuko ibilbidea da, Gorlan hasi eta Pagola aldera doana. Ibilbidea hasiera puntuan amaitzen da, zirkularra da eta.

Mendi ibilbide motzak (PR):

DOLMENEN IBILBIDEA (PR GI-94) : Distantzia: 20,9 km / Malda: +1190/-1318m / Hasiera: Aranerreka auzoa / Iraupena: 7 ordu eta 50min. / Deskargatzeko: PR-Gi94.kml (google earth). Informazio gehiago: Dolmenen ibilbidea ( Karakate - Iturriberri: https://www.debabarrenaturismo.com/eu/dolmenen-ibilbidea/karakate-iturriberri)

VASCO-NAVARRO trenbidearen BIDE BERDEA:

Bide osoa ikusi hemen.

ARRASATE - BERGARA: Vasco-Navarro trenbidea Arrasate puntatik puntara doa herri ertzetik. Oraindik ikusi daiteke garai bateko trenaren geltokiaren eraikina Debagoieneko ospitale ondoan.

Bidea jarraituta San Isidro ermita ondotik pasako gara eta aurrera jarrituta Eroski paretik Arrasate utziko dugu.

Orain bidea erreka eta errepidearen artean do. Ekilore pasa eta segituan iritxoko gara Bergarako San Prudentzio auzora garamatzaten tuneletara.

Errepide azpitik jarraituko dugu eta hemen Bergara edo Oñatira joateko bidegurutzean gaude.

Bergara aldera bagoaz, Tabesa enpresaren aparkalekua zeharkatuko dugu eta erreka ondotik jarraituko dugu bidea Labegaraietaraino.

Oraingoan bidea Bergaran barrena sartuko da, azoko, ikastetxe, kiroldegi eta abar ikusiko ditugu eta Mekolalde auzoan, Antzuolatik datorren adarrarekin bat egin eta gero, Osintxu auzora jarraituko dugu baserri eta enpresa handi artean.

Autorik gabe, TTIPI TTAPA bideak

Agorrosin - Labegaraietara 1km dago. Iraupena: Oinez 13 minutu eta bizikletan 5min.

Agorrosin - Osintxu ( Bidegorri sarea) : 4,5 km / Iraupena: 50min. Gipuzkoako Bidegorri sareko 4. ibilbideko atala. Agorrosin Ekintza Gunetik irten eta Osintxu auzoraino doa. Bide hori egiteko, Vasco-Navarro trenak egiten zuen trenbide zaharra erabiliko dugu. Horri esker, bidearen gehiengoa laua da. Bidean zehar autobus-geltokiak eta iturriak izango ditugu. Ibilbide gehiena asfaltaturik dago.

Agorrosin - Elorregi ( Bidegorri sarea) : 6 km / Iraupena: 1,1 ordu. Gipuzkoako Bidegorri sareko 4. ibilbideko atala. Agorrosin Ekintza Gunetik irten eta Elorregi auzoraino doa. Horretarako, Vasco-Navarro trenak egiten zuen trenbide zaharra erabiliko dugu. Horri esker, bidearen gehiengoa laua da. Bidean zehar autobus-geltokiak eta iturriak izango ditugu. Ibilbide gehiena ez dago asfaltaturik.

gerriko_berdea_eskaneatua_osoa_4.pdf

SL Gi-38 Bergarako gerriko berdearen bira

SL-GI 44: Pagolako Ubidea

‹ Bergarako Lorategi Historikoak gora PR Gi-94 Dolmenen Ibilbidea ›


Tokiko hedabide euskaldunen porretan Legebiltzarraren osaketa bat aurreikusten da - Sustatu - Interneteko albistegia

Tokiko hedabide euskaldunen porretan Legebiltzarraren osaketa bat aurreikusten da

2016-09-22 : 13:36

Tokiko zenbait hedabide euskaldunek "porrak" jarri dituzte sarean, ea beren irakurleek igandeko Eusko Legebiltzarrerako hauteskunde-emaitzak asmatzen dituzten. Horien datu batuketa aurkezten dizuegu hemen: inkestek diotenarekin bat datoz herritarrak.

Adi, "porrak" ez dira inkestak: hedabideetan ez zaie galdetzen zer bozkatu behar duten, baizik eta norberaren ustea, ea zer pentsatzen duten egingo duela alderdi bakoitzak.

Porra hauek CodeSyntax-en garapen bat izan dira (Sustaturen kudeatzaileak), eta emaitza bateratuak, dagoeneko ehundaka herritarren iritziekin, ostegun eguerdira artekoak dira. Porrak irekita daude hedabideetan, eta kasu batzuetan, asmatzaileentzat sariak ere badira. Hedabide hauetan aurkituko dituzue porrak, oraindik irekita daude gainera:

Baleike (Zumaia)

Plaentxia.eus

Karkara (Orio, Aia)

Herritarren iritzia bat dator inkestek diotenarekin. Inkestak jarraitzen ditugulako, izango da, hedabideetan hau eta bestea irakurrita... Edo soziologo eta politologo finak garela, bestela.

Hauxe da, laburbilduta, grafikoetan ikusten dena:

EAJ 25-27

EH Bildu 16-18

Elkarrekin Podemos 14-15

PSE-EE 8-10

PP 7-8

Ciudadanos 0-1

Beste hedabide batzuek ere egin dituzte batuketa batzuk, inkestetan oinarrituak, eta antzeko datuak atera dituzte. Enekoitz Esnaola Berriako kazetariak honako datu ertainak batu ditu:

a) Batez bestea:

- EAJ 26-27 aulki (26,9ko b. bestea)

- EH Bildu 16-17 (16,1)

- Elk. Podemos 14-15 (14,8)

- PSE-EE 8-9 (8,9)

- PP 7-8 (7,7)

— Enekoitz Esnaola (@EnekoitzEsnaola) September 22, 2016

El Pais egunkarian Galiziako datuen bataz bestekoak argitaratu dituzte, ikusiko dugu ea EAEkoa egiten duten hurrengo orduetan.

Inkesten laburpenerako, hemen sarean zabaldu den grafiko bat:

Sustatu.eus #1

2016-09-23 : 09:48

Kiko Llaneras politologoak beste proiekzio bat egin du El Pais egunkariarentzat. Kasu honetan, argitaratu izan den inkesta bakoitzaren laginketa eta errore marjinak kontuan hartuta, simulazioko "inkestak" egiten ditu. Kasu honetan, 15.000 simulazio izan omen dira, eta emaitza ez dago gure koadrotik oso urruti:

Aralarreko artzaintzaren (eta egin nahi diren pisten) inguruan


Makinak, lanak egiten denbora aurrezteko eta ahalegin gutxiago egin behar izateko erabiltzen ditugun objetu guztiak dira.

Hainbat motatako makinak daude eta zenbait erizpideren arabera sailka ditzakegu:

_ Pieza kopuruaren arabera: Bakunak eta Konplexuak bereizten dira.

_ Erabiltzen duten energiaren arabera: Batzutan pertsonak indarra eginda ( eskorgetan) ; elektrizitatearen bidez ( telebista) edo eta erregaia erabiliz (autoek).

_ Zer dira makinak eta zertarako balio duten.

_ Zer motatako makinak dauden.

_ Zer zati dituzten makinek.

_ Zer diren eragile mekanikoak eta zertarako balio duten.

_ Zer eragin izan duten aurrerapen teknikoek gizartean.


Xiberoan Basaburuko ikastola egoitza berrian sartuko da bazkoko bakantzetarik landa .

Alozeko herri sartzean lan handiak eginik izan dira , Sala etxea, leheneko serorategia , herriak erosi zuen duela 5 urte , 18 garren mendeko etxean baziren lan handiak egiteko eta holaz da xedea eraman xiberoa herri elkargoarekin. Maite Lepailh:

16%2004%2020%20erreport%20alozen%20%20ikastola Deskargatu

Azken eguneratzea hemen: Asteazkena, 2016(e)ko apirilak 20


Luhuso | ARGIA

2017ko ekainak 25, igandea | Ordua Euskal Herrian 21:11:16

Euskal Herria > Ipar Euskal Herria > Lapurdi > Luhuso

Euskarak Errobi lurraldean duen lekuaz axolaturik eta gure hizkuntzak baliatzeak sortu dezakeen gozamena agerian uzteko, lehen aldikotz, Errobi lurraldeko hiru liburutegi, mediateka eta Errobi herri elkargoko euskara eta kultura zerbitzuek elkarlanean Elepika festibala antolatu dute. Kanbo, Uztaritze eta Itsasuko mediateka eta liburutegietan, eta Luhusoko Harri xuri gelan hitzaldiak, arno dastaketa tailerra, ikusgarriak, komiki-kontzertuak, ipuin kondaketak eskaini dira, euskara elkartzen... [+]

2014-10-28 | Gorka Bereziartua Mitxelena

Luhuso kanaleko multimediak


dbhsarean: junio 2012

IRITSI DIRA UDAKO OPORRAK

Dagoeneko oporretan zaudete gehienok! Bi hilabete ditugu aurretik baina ezin izango gara elkarren berri jakin gabe egon! Bloga udan ere zuen esku dagoela gogorarazten dizuegu! Zuen oporraldien berri izatea gustatuko litzaiguke, nora Joan zareten oporretan, irteera dibertigarriren bat egin duzuen, argazki politen bat bidali nahi baduzue … Badakizue dbhsarean@gmail.com helbidera bidali eta zuzenean Blogera igoko dugu! Besterik gabe eskolatik opor zoriontsuak opa dizkizuegu!

EROGLIFIKOAK

Aspaldi ez nizuela EROGLIFIKO bat jartzen! Ea hurrengo hau azkar asmatzen duzuen! Zein da Afrikako herriaren izena?

Hona hemen beste bat.

Eta beste hau?

ZER PUSKATU DU?

GIF animatuak sortzen

DBH 3koak Gimp programa ezagutzen ibili gara ebaluaketa honetan zehar, hainbat ariketa egin ostean, Gif irudi animatuak eraikitzeari ekin diogu! Eta irudimena abian jarri ostean Gif oso onak sortu dituzte!!! Hona hemen horietako batzuk! Oraindik badira beste batzuk eraikitze prozesuan murgilduta beraz, bukatzean eskegiko ditut!! Iritziak nahi ditugu! !


Desert lasterketa - Ezarri Desert lasterketa Free

Desert lasterketa

Jokoak Desert lasterketa

Horrela nahi izanez gero Desert lasterketa , mesedez, saiatu jokoak horietako bat:

Lasterketa herriko plazan, auto bat antolatu du, eta Oraindik lasterketa bakoitzean bi parte-hartzaileetako bat. Beste Aurkari ordenagailua edo zure lagun bat izan daiteke, eta harekin aurre aurka axola, guztiak kontuan eduki behar duzun da helmugan zeharkatu lehen. Ahal duzun guztia azkartzen eta denbora denbora ez SKID eta denbora galduko motelduz.

Landa racer

"Ikastaro des pros" Lehenengo gauza egin behar da autoa aukeratu nahi duzu behar duzu jolasten hasteko, ondoren zure ibilgailua zure onena gidatzeko helmugara zeharkatu eta zure etsaiaren aurrean. Bildu erregai izateko ez egoteko lasterketaren erdian etzanda, ingeles giltza kolpeak konpondu eta bidean agertzen diren oztopoak guztiak sahiestu. Zorte on!

Ikastaro des pros

Lehiaketa, "Trak Hyper" honekin nahi baduzu, gure garai onak pasatzeko aukera izango duzu. Lasterketa bat gehien futurista Parte hartu espaziontzi baten trebezia gidatzeko zure lehiakide guztiak gainditzeko eta helmugan zeharkatu lehen duzu gidatzea. Denbora pixka bat gehiago eskuratu nahi baduzu, errepidean aurkituko dituzu erlojuak biltzeko behar duzu.

Hyper trak

Jatorria eta fun racing jokoa. Aukeratu gidariaren Monkey, Zed, edo 3 oinez ninja eta ondoren zirkuitu artean nahi duzun erraza, Jungle arteko hartu nahi duten; erdian, autopista edo denetan zailena, Chinatown. Saiatu lasterketa desberdinetan errekorra lortu ahal izateko. Eta batez ere, ez saltatzeko inolako Checkpoint, izan ere, orduan itzulera ez du baliorik izango.

Miniclip rally

Super munstro bat berriro daukazu eta erakusteko zirkuituan parte hartu duten guztiei nahi. Ikusgarria ibilgailu asfalto arabera kontrolak eta zure bidea oztopo guztiak suntsitzen, ez dute ezer gehiago dutela, ahal duzun ordea, ezer aurkituko dituzu joango. Den hurrengo mailara eraman puntu gutxienez behar duzu.

Monster jam

Drive autoa ahalik eta azkarren lehor basamortuan bidez, eta zirkuituko itzuli azkarra lortzeko.


SINCERE PROIEKTUAREN BERRI BERRITXUKO IKASLEEI ZABALTZEN

2021 07-02

Bizkaiko Foru Aldundia buru duelarik, Europa mailako SINCERE proiektuak Berriatuan du gune pilotuetako bat. Gune horretako basoetan aztertu dira proiektu honek ardatz zituen egur, paisaia eta ura zerbitzu ekosistemikoak. Proiektu honen helburua, europar basoek eskaintzen dituzten era horretako zerbitzu ekosistemikoen eskaintzarengatik konpentsazio sistema posibleak ezartzea da. Gune pilotu honetan partaide izan diren Goikolau Kultur Elkartea eta Basoa Fundazioa herriko eskolako aurrekin izan dira azalpenak eskaintzen.


Eskuragarritasuna | datos.gob.es

Herri administrazioetako webguneek UNE 139803:2012 arauan xedatzen diren eskuragarritasun irizpideak bete behar dituzte. Aipatu arauak webguneak eskuragarriak izateko bete beharreko ezaugarri batzuk ezartzen ditu, eta, gainera, egun Espainian indarrean dagoen IKTen eskuragarritasun ziurtagirietarako (web eskuragarritasuna) oinarriak dira.

Halaber, World Wide Web partzuergoaren (W3C) Webguneen Eskuragarritasunerako Ekimenak (WAI) webguneen edukietarako ezarri dituen eskuragarritasun urratsetan (WCAG) 2.0 definitutako zehaztapenak bete behar dituzte administrazioetako webguneek.

Datos.gob.es erakundearen helburu nagusia da zure webgunea guztiz eskuragarria eta erabilgarria izan dadin lortzea. Horregatik, eskuragarritasunari buruzko egungo estandarrei eta indarrean dauden araudiei egokituta diseinatu da, eta horretarako, eduki berriak argitaratu baino lehenago, berrikusi egiten dira. Dena dela, baliteke estandar horietara % 100ean egokitzen ez den webguneren bat aurkitzea, atarian dauden ataletako batzuk egokitzen eta hobetzen ari baikara oraindik. Webgune honetan dagoen informazioa ikusteko zailtasunik izanez gero, mesedez, jarri gurekin harremanetan.


ERRIKO ETXEAN.- Il onen 2’an egindako batzarrean artutako erabaki nagusienak:

-“Gurutze” aldian gurutze bat ekaitzen aurkako jasotzeko gaia eskatu dute Aristizaba’dar Jose Nikolas jaunak eta Galardi’tar Jose Joakin jaunak jaun auen asmoa oso artu da, biño ezta erabakirik artu.

-Erriko jaietan, txurruak eta saltzeko etxola batentzat metro luze eta 3’80 metro zabaleko lurra eskatu du Gontzalez’tar Biktoriano jaunak. Oraingoz, baietza eman zaio.

-“Ergoien”go auzora egindako bide zabala dala ta Diputaziyuakin ordaintzak eta gora-bera batzuk garbitu dira.

-“Bordaxar” etxearen ipar aldeko erri-lurretan 14 metroko bidia egiteko baimena eskatu du Urdizkun’dar Pedro jaunak; ur-depositoaren beko aldean 13 metroko bidea egiteko eta ur-ekartze baterako ere baimena eskatu du berak. Lan-gaietako gizonen eskuetara bidali dituzte eskaera auek.

PELOTA.- Federaziyuak eratutako Gipuzkoa’ko txapelketaren azken partidua. Juaristi anaiak eta emengo Olaizola anaien artean, joan zan igandean jokatu zan.

Partidu ederra, biziya; gutxitan ikusi oi dan bezelakoa. Eskuzko pelotari yayoenetakoen artean ere gutxitan egiten ez dituzten bezelakoa. Itz batean, jokaldi bikaña igandekoa.

Asiera-asieratik bukatzeraño, pelota tokiaren jabe azaldu ziran gureak. Iya, zortzi tantoren aurri aibilli zuten eta. Biño, batian bada-ezpadago pillota azkoitiarrai emanaz, bestetan geiegi argitzen zuan eguzkiak txoro-txoro galdu arazi zizkieten tantoagatik, ara biok 21’na berdindu ta. Ura, ikusleen dardara. Azkeneko tantoa berriz, Olaizola’tarrak irabazita zeukatenean, jo Luix’ek eta ustekabean, palta. Juaristitarrak orrelaxe irabazi zuten ba, galdua zeukaten jokaldia.

Partidu eder au amaitu ta, guziak, 20 batez, gureak irabazi bear zutela, zioten. Eta ara irirtzi oietako bat eta ez edozeñena: “Irrintzi” Gipuzko-pelota-batzako zuzendari jaunarena:

“...indarrez, buruz, jokuz eta era guzietara, Olaizola anaiak izan ziran nagusi”.

Adixkideak, oraingona galdu dezute, baño ederki aski irabaziak dituzute gure txalo eta zorionak, alare. Artu itzazute ba, biotzez bialtzen dizkizutegunak.

BATZOKIETAKO TXAPELKETA

Gipuzko Pelota batzak eratutako txapelketa au ere, berotasunez pil-pil dago, oraintxe. Azken aurreko jokaldiak asiak bai dira.

Igandean (illak 10) Zarautz’ko “Zinema” pelota tokian, emengo Olaizola anai bulartsuak, bertako txapeldun puxkoren aurka jokatzekoak dira.

Jokaldi ontaz gañera, Errenderik’ko “Ororeta”n jokatu bear izango dute bi bikoitz abek, eta an eta emen irabazle irtetzen dana, azken partidurako aukeratua gelditzen da. Eta biok partidu bana irabazi ezkero berriz, irugarrenez jokatu bearra.

Partidu oiek guziak garrantzi aundikoak dira ta, datorren igandean pelotazale sail bat Olaizolatarrai lagunduaz, Zarautz’a joatekoa da.

Iya ba, suerte ona izaten dugun.

MAYATZEKO LOREAK. – Urtero bezela, aurtengoan ere, gure eliz-nagusian ospatasun aundiakin egiten ari dira Mayatzeko loreak illunabarrez, zazpiterditan oso egoki ateratzen dira eliz jai oiek.

Errosayo, otoitz eta euskal kantakin oso atsegiña izaten dan elizkizun ontara jende sail aundia biltzen da egunero.

ANABITARTE’ra. – Datorren iganderako, Errenderiar abertzaleak gertatu duten ibillaldiataz jakitun izango dira noski, irakurle guziok. Añabitarte, erri ontako mendi politara eratu duten ibillaldiatzaz, alegia.

Anabitarte’ko toki eder orretan egun guzian jai izango da igandean, eta ez nolanaiko jaia, gañera. Soka-tira, lasterketa, joku eta abar naiko alaitasun izango da, behintzat, altatutako tokina.

Ain egun atsegiña igarotzeko okasiyua izaki ta ezta noski, lo egongo Oyartzun’go gaztedia. Ez orixe.

Eta emengo sail ederra bertaratuko dala seguru gaude.

EZKONTZA. – Erri ontako izlari pizkor eta abertzale zintzoa dan Urdanpilleta’tar Joxe Mari, Tolosa inguruko neskatx batekin ezkondu da.

Zorion ugari opa diogu bere bizibide berri onetan.

DABILTZANAK. – Donosti’ko Seminario jaunaren sendia emen dago, udaberri ta udara igarotzera etorria.

Egonaldi atsegiña izan dezala sendi jator orrek.

-Apeztegia’tar Francisco apaiz jauna ere agurtu dugu.


ZENBATEKO GARRANTZIA DUTE BIZITZAKO LEHEN URTEEK?

XABIER TAPIA

Gizakiaren ibilbidean lehen urteek duten garrantzia azken aldi honetan sarritan aipa-tzen den arren, esango nuke oso hausnarketa gutxi egiten dela gai honen inguruan. Horregatik da eskertzekoa Hik Hasik ematen digun gogoetarako aukera.

Lehen urte horien garrantzia aitortzeko orduan guztiok ados gaudelakoan, harira datozen bi gai jorratu nahi nituzke, biak ere elkarrekin txirikordatuz:

Nire ustez kritikagarriak diren ideia eta jarrera batzuk.

Garai hauetako lan profesionala.

Aipa ditzadan, beraz, kritikagarriak iruditzen zaizkidan hainbat jarrera eta uste.

1. Errespetu falta, 0-3 adin-tartearen inguruan

Haurrenganako errespetu falta.

Protagonista nagusiak haurrak dira, kontrakoa badirudi ere, baina ez da haien ahotsik entzuten ia, beste askoren ahotsak ozen asko entzuten diren arren: zaintza partekatua dela, kontziliazioa, gurasotasun-baimen bateragarri berriak, genero-ikuspegia, homo-gurasotasuna, mono-gurasotasuna, gurasotasun-kidetza, gizartearen beharrak etab. Haur txikiak beti hizpide, baina helduen ahotsak, kezkak eta eskubideak baino ez plazan (guztiz legitimoak, noski).

Profesionalenganako errespetu gutxi.

Ugariak dira 0-3 adin-tarte horretako profesionalenganako paternalismoak, topikoak eta ñoñokeria-kutsuko aipamenak: andereñoak zer jatorrak diren, zelako pazientzia duten, haien lana zein polita den, zenbait maite dituzten haurrek, zelako meritua duten…

Baina, meritu pertsonalaz harago, ez da haien profesionaltasuna ez aipa-tzen, ez aintzat hartzen ia, haien lanak, dohain pertsonalaz gain, beste inolako gaitasun profesionalik edo prestakun-tzarik eskatuko ez balu bezala. Meritu profesional handirik ez, beraz, eta are gutxiago kategoria profesionala. Ez dira gutxi halatsu pentsatzen duten goragoko lankideak ere, hezkuntza barrukoak, alegia.

Gurasoenganako errespetu falta.

Gurasoei dagokienez, uste dut paternalismo, txutxumutxukeria eta batez ere gutxiespen eta kritika gehiegi dagoela, eta, ez jakintzat ez ezik, erruduntzat ere jotzen dira: “Noski, halako amarekin zer nahi dun bada!”

Hainbat soziologoren iritziz, gero eta ugariagoak dira gurasoenganako kontrol sozialaren beharraz mintza-

tzen diren sektore politiko eta profesionalak: gurasotasuna ondo betetzen dutenei laguntza-politika bat eskain-tzea litzateke, alde batetik, helburua, eta, bestetik, guraso-erantzukizunak betetzen ez dituztenekin kontrol-politika bat ezartzea, eta, behar izanez gero, berreziketa-programak aplikatzea eta erantzukizun-kontratuak sinaraztea (etorriko dira horrelakoak ere). Esan beharrik ez dago, sektore ideologiko horien iritziz, bi taldeak maila sozio-ekonomikoaren arabera osatzen direla, salbuespenak salbuespen.

Baina ez dugu oso urrutira joan beharrik; gure artean ere gurasoez dagoen iritzia eta pertzepzioa nahikoa kritikoa eta gutxieslea da, gupidak jarrera horiek apur bat leundu arren.

Nahiz eta hainbat gurasok sarritan profesionalekin modu gogaikarrian eta umeekin ez oso egoki jokatu, ez dut uste gehiegi hartzen denik kontuan ez haien testuingurua eta ez haien egoera zehatza: haien sentipen intimoak, beldurrak, erruduntasunak, zalan-tzak, ulertuak izateko beharra, lan eta familia egoera zailak… Oso ohikoak dira horrelakoak, eta aintzat hartzeko modukoak.

2. Ezjakintasuna

Errespetu falta deigarria bada ere, zer esan 0-3 adin tarte honi buruz dagoen ezjakintasunaz?

Handia da, oro har, haurraren garapenari eta adin horretako lan profesionalari buruzko ezjakintasuna, eta ulergarria ere bai, neurri batean behintzat. Hala ere, profesionalen lanari buruz gizarteak duen ezjakintasuna mingarria izan badaiteke ere, are mingarriagoa da hezkuntzako hainbat profesionalek azaltzen dutena.

Prestakuntzan, azken 40-50 urte hauetan egin diren ikerketak eta argitaratu diren liburuak kontaezinak izan arren, guztiz da urria horien presentzia hainbat prestakuntza mailatan, ia nabari ezina.

Ezjakintasunak, ordea, ez dauka zertan arazo izan; ezjakintasuna, jakin-minari bidea emateko bada, ezaupide berrien akuilu ere bilaka daiteke; ezjakintasunaren arazoa esaera zaharrek diotenaren bidetik dator: “Gutxi ikasia, beti jakintsu”, edo “dena jakitun ustezko ez-jakin hutsak!” 0-3 adin-tarteko lanari buruz esaten diren itxurarik gabeko iritziak, deigarriak izateaz gain, auzo-lotsarako motibo ere izaten dira, lanbideko kideen ahotik entzuten direnean batez ere.

3. Inolako funts zientifikorik gabeko hainbat ‘ideologia’, gaur egun kalte handia egiten ari direnak

‘Aditukeria’

Adituen ustezko gehiagotasunean sinetsita, adituei ematen zaien lehentasunaz eta protagonismoaz ari naiz, haurren hezitzaileen zeregin bakarra adituon esanetara egote hutsa balitz bezala. Aditukeria horrek badu albo-kalte larri bat ordea: profesionalen eta gurasoen gutxiespena, deskalifikazioa; nabarmena eta agerikoa batzuetan, inplizitua eta disimuluzkoa gehienetan. Denbora falta aitzakia hartuta adituen ustezko nagusitasuna onartzen denean, nahasketa larri bat egiten da: esan dezadan labur, nahasi egiten baitira guztiz desberdinak diren bi dimentsio edo maila:

Ezagueraren maila

Bizitzaren maila

Ezagueraren mailan, adituek, jakin, gehiago jakin dezaketenez, ezinbestekoa da haien ekarpena. Bizitzan, ordea, gurasoek dute lehentasuna, eta baita profesionalek ere. Ez da aukera kontua; eguneroko bizitzan, gurasoak zein profesionalak dira haurren harremanetako kide afektibo, pribilegiatu eta protagonista nagusiak, eta ez adituak.

Beraz, haurren lehentasuna onartzekotan, adituen zeregin nagusia aipatutako protagonistei ondotik laguntzea eta haien zerbitzura ere egotea da, eta ez alderantziz.

Adi, beraz, aditukeriaren ideologia horrekin, haurren harremanetako kiderik garrantzitsuenak gutxiestera eta deskalifikatzera eraman gaitzakeelako, eta, batzuetan, baita haiek gutxiestera ere.

‘Berehalakokeria’

Emaitzak epe laburrean eta berehala lortu beharraz ari gara, haurrek haur izateko duten eskubidea bera guztiz zapuzteraino. Ideologia horrek presaren alarmak, presioak eta (hiper)estimulazioak pizten ditu, eta haurren erritmo biologikoak zein psikologikoak apurtzen, ume izateari baino ikasle izateari garrantzi handiagoa ematen baitzaio. Ustez txinatarra den esaera zahar bat datorkit burura: landare gaztea ez dela azkarrago hazten dio, hostoei tira eta tira egitegatik, eta, aldiz, ikusten ez diren sustraiak zaintzea dela kontua.

Geroxeago garatuko ditut ideologia horren nondik norako batzuk.

‘Errentagarrikeria’

Ageriko emaitzen lehentasunari dei-tzen diot errentagarrikeria: ageriko errendimenduaren eta emaitzen lehentasuna, barruko prozesu sakonen kaltetan. Emaitzen zaleek hobeto ulertze aldera, hauxe esan dezaket: ageriko portaerak eta azturak baino, azpiko prozesu afektiboak zein kognitiboak dira garrantzitsuenak, zaindu beharrekoak; mimoz, profesionaltasun zorrotzez eta behar besteko denboraz garatu behar dira, erritmo desberdinak errespetatuz, landare gaztearen ezkutuko sustraiak bezalaxe. Pikler-Loczy zaleek badute honetaz guztiaz guri zer irakatsi.

4. Presa eta presio-giroa

Leku askotatik sor daiteke presio-giro hori, baina faktore batzuk aipatuko ditut:

Oraintxe aipatutako ideologiak horiek

Geroko eskolagintzan gehiegi zentratzea

Geroaren beldurra

Hainbat ideologia

Ez dut lehen esandakoa errepikatuko.

Bi datu baino ez:

Europako ugalkortasun-indizea oso baxua bada (1,5), are baxuagoa Euskal Herrikoa (1,3).

Europan lehen amatasun-adina, batez beste, 30 urte ingurukoa da, eta Euskal Herrikoa, berriz, 33,4koa (40 urtetik gora lehen aldiz ama diren asko daude).

Haurrak horren gutxi eta berandu izatearen ondorio nagusietako bat haurrei buruz dugun irudi sozialaren aldaketa da:

Haurrak oso preziatu bihurtu dira.

Era berean, ez zaie merke atera-tzen ari horren preziatuak izatea.

Izan ere, itxaropenak aldatzen ari dira: handiak bezain negozia ezinak dira, lehenbailehen bete beharrekoak, alegia; ondo eta azkar hazi behar dira, ondo eta azkar ikasi behar dute, hizketan eta irakurtzen ondo eta azkar ikasi behar dute, eta idazten, autonomo izaten, pentsatzen… gauza bera; denetarik jan behar dute, eta ondo lo egin, igeri egin… Haur preziatuak bai, baina haur perfektu goiztiarrak diren neurrian. Haurrekin diharduten profesionalek badute, inork baino hobeto, gizartearen presio horren berri.

Geroko eskolagintzan gehiegi zentratzea orainaren kaltetan

Hauxe esan daiteke labur-labur: geroko eskolagintzak (6 urtetik aurrerakoak, legearen arabera) zilegitasun osoa du bere helburu, metodo eta identitate pedagogikoak burutzeko, noski; ez, ordea, bere mentalitatearen garroak 0-3 adin-tarte horretara luzatzeko, aro hori bere zerbitzura jarri nahian. Lehen, nahikoa inbaditu zuen, zoritxarrez, eskolaurrea edo 3-6 etapa, eta, orain, 0-3koa ere inbaditzen ari da.

0-3 adin-tarteak bere identitatea du, 6tik aurrerakoarekin ia zerikusirik ez duena; izan ere, lehen adineko haurraren ezaugarriak oso desberdinak dira.

Baina haur guztiak tropel berekoak balira bezala hartzen dira: ikasleen tropelekoak, alegia, bai 6 urteko umeak, eta baita 6 hilabetekoak ere! “Dena da hezkuntza, dena eskola” ideologia, haur-eskolarena, eskolaurrearena, lehenbaileheneko azturena eta ohiturena, (hiper)estimulazioarena, ikasketa goiztiarrena, aurre-ikasketena (aurre-irakurketarena, aurre-idazketarena), lehenbaileheneko autonomiarena…. Trebakuntza goiztiarraren enbor ideologikoaren ezpalak dira denak, haur txikien erritmo biologikoak zein psikologikoak hankapean harrapatzen dituztenak.

Haurrek, hau da, ikasleek, ikas dezatela azkar, ondo, ahal den gehiena eta geroko probetxuzkoa: oraina geroaren morroi. Erabat umetzen ari den gizarte hau bera da haurrak haur baino heldu nahiago dituena. Biolentzia pedagogiko-komertzial honekin kontrakoa ari dela lortzen jakingo balu!

Gurasoengan, geroaren beldurra da nagusi, larritasuna eragiten die horrek:

- Etorkizuna ilun ikusten da, zaila da, lehiakorra, ziurtasunik gabekoa.

- Mamuak ezagunak dira: langabezia, droga, alkohola, eskola-porrota.

Eskolan ere, ez da falta prebentzio-programarik; denetarik eta noiz-nahi: bakea, toxikomania, bullying-a, sexualitatea, sexismoa, elikadura, trafikoa, arrazakeria, ingurumena, kontsumoa…!! Haurrengan konfiantza zipitzik ez dagoen seinale da hainbeste prebenitu behar izatea.

Eta, konfiantzarik gabe, ilusiorik gabe, desordenarik gabe, abenturarik gabe eta tranpolin-jauzirik gabe, ez dago etorkizuna norberaren barrutik sortzerik.

Presaren eta presioaren kalte psikopatologikoak ez ditut aipatuko, oso larriak izan badaitezke ere.

0-3 aroko jardueraren oinarrizko helburuak, haurren humanizatze-prozesuan

Aipatu baino ez ditut egingo:

Haurrak seguru sentitzea, profesionalen eta haurren arteko konfiantza eta jarraitutasuna direla medio.

Haurrak harremanetan ondo kokatzea eta sentitzea, bai beren buruarekin eta bai besteekin.

Bere burua zaintzea, menpekotasunetik autonomiarako bide luzean abiatzea.

Mundura zabaltzea: haurrak munduaren kuxkuxero jostalari bihurtzea, “ikasle” ludiko (gorputza, motrizitate askea, zentzumenak, jolas-giroa…), “ikasketak” ondorio izan daitezen, eta ez helburu.

Sozializatzea: inguruneko hizkuntzak, kodeak, sinboloak, balioak bereganatzea (kultura, natura, artistak, artisauak, pailazoak, idazleak, poetak, pintoreak, musikariak, ipuin-kontalariak, eskulturagileak, etab. ).

Humanizatze-prozesu horretan, honako ardatz hauek hartu behar lirateke kontuan:

2. Gorputza

3. Gurasoak

5. Profesionalen lanaren aintzatespena

Azken bi horiek garatuko ditut, labur bada ere.

Profesionalen erronka ez da asmatzea, zertan ari diren jakitea baizik, zuzen ala oker, baina egiten ari direnaren jakitun izatea.

Galdera nagusia ez da “zer egin behar da?” galdera, “zertan ari gara?” baizik. Lehen galderak ageriko jokabidearekin du zerikusia; bigarrenak, aldiz, jokabidearen zentzuarekin; eta gogoratu beharra dago haur txikiak, gure portaeren begirale baino, gure portaeren zentzuaren zelatari eta atzemaile erneak ditugula, gure portaerarenak baino areago.

Eta, egiten dugunaren zentzua bilatzean, prestakuntza izango dugu bidelagunik leialena.

Prestakuntzak duintzen eta janzten gaitu, plazan beldurrak uxatzen laguntzen digu, eta, besteen aurrean uzkur eta lotsati azaldu ordez, tente eta gure lanaz eta geure buruaz profesionalki harro sentitzen lagun-tzen digu. Prestakuntzak egiten gaitu geure lanaren aktore eta sortzaile, eta ez besteen esaneko otzan eta zintzo. Prestakuntzak laguntzen digu nortasun profesionala marrazten, mamitzen, besteengandik bereizten eta edonori, profesionalki behinik behin, parez pare eta aurrez aurre begiratzen.

Askotxok uste du, ordea, haur txikiekin lan egiteko ez dela prestakuntza handirik behar, baita lanbideko kide askok ere: “Azken finean, jaten emateko, pixoihalak aldatzeko eta kontu batzuk esateko, ez dago asko jakin beharrik!”.

Nire ustez, ordea, 0-3 urte bitarteko lana, sakonik bada, horixe da sakonena, konplexuena, aberatsena, erabakigarriena, sortzaileena, eta, batez ere, intimitatearen inplika-tzailerik inplikatzaileena.

Eta zeri buruzko prestakuntza izango da? Gaiak nahi beste topa daitezke, baina, bat aipatzekotan, hauxe aukeratuko nuke, duen lehentasunagatik eta urgentziagatik: haurraren garapenari buruzko prestakuntza, haurraren garapenaren ezaugarriek markatu behar baitute gure jardun profesionala, eta ez gizartearen beharrek eta neurosiek.

Profesionalen lana aintzat hartzea.

Adin hauetako lanari buruz, lehen ere aipatu dut, gizartean betetzen duen zerbitzua guztiz onartua bada ere, eskatzen duen profesionaltasuna ez dela ia aintzat hartzen, edo, hartzekotan, zelofan ederrez bildutako topiko eta lausenga hutsez josita ageri dela.

Etapa honi kanpotik datorkiokeen errekonozimenduaren zain badaude profesionalak, egon daitezela lasai alferrik, trenbiderik gabeko trenaren zain. Ez da etorriko, interes kontziente eta inkontziente gehiegi baitago egoerak bere horretan jarrai dezan.

Nago, berriro ere, barruko lanak ez ote diren lehenik bete beharrekoak, eta ez naiz ari, noski, lan-baldintza edo aldarrikapen ekonomikoez (horiek ere bai, noski). Profesionaltasunaren aintzatespena etortzekotan, barrutik etorriko da.

Sozialki, bakardade handiko lan iluna deritzot etapa honetan egiten denari: haur-eskola terminoa ontzat hartzen badugu, eskolatzat hartzen baditugu 0-3 zentroak, orduan behe-beheko sotoko zoko ilunetako lan ikusgaitzaren itxura har dezake lanak; distira gutxikoa behintzat, goi-goi mailetako lan pedagogiko distiratsu eta prestigiodunaren aldean.

Ildo beretik, lanaren errekonozimendu faltak arriskuak lekartzake: bakardade-sentipena, etsipena, ilusio falta, aldarte txarrak, lana errutina bihurtzea, nekea, lanpostua hobetzeko aukera faltak ekarritako dezepzioa, prestakuntzarako gogo falta eta zen-tzurik eza, lanaren fruitua gerokoek jasoko duten kontzientzia…

Ez diot beti hala denik, baina horretatik ere badagoela uste dut, lotsa klandestinoaren isil-gordean sarritan.

Irtenbide bakarra barrura begirako gogoetan eta hausnarketan ikusten dut, bakarkakoan zein taldean: lan honek eskatzen dituen konplexutasunaren, aberastasunaren eta erantzukizunaren tamaina plazaratuko bada, argudioak eskuratu behar dira, bakarka eta taldean; aukeran, taldean nahiago, taldea, banakakoen bilgarri psikiko sendo eta babesleku ezin hobea izateaz gainera, eraginkorragoa ere izan daitekeelako plazan: elkarrekin bildu, elkarren lana ezagutu, elkarrekin eztabaidatu, elkarrekin gainbegiratu, elkarrekin ikasi, elkarrekin idatzi, elkarrekin izan profesional.

Identitate profesional propioa eta besteengandik desberdina berreskuratu behar da, eta etengabe berriztatu, badago eta zer jorratu eta zer gozatu; besterik ez bada, beste inork bere hatzaparrik sar ez dezan.

Haur txikiez hitz egitera gonbidatu, eta profesionalak izan ditut batez ere hizpide. Profesionaltasunaren zale izanik, profesioa eta profesionalak nabarmendu nahi izan ditut, besteengandik hain desberdin egiten dituzten ezaugarriak, konplexutasunak eta aberastasunak azpimarratu asmoz.

Lanbide honek nortasun berezia du, desberdina, eta, hala denez, prestakuntza desberdina, zientifikoa, sakona eta zorrotza, hau da, berariazko prestakuntza, exijitzen du, propioa, baina baita guk besteak, errespetu osoz, zintzoki eta etikaz aintzat har-tzea ere.


Erabilpen eta kudeaketarako plana Inprimatu

Ehiza jarduerak ehiza barruti bakoitzari dagokion Ehiza Antolatzeko Planean erregulatuko dira.

Zuhaiztien kudeaketarako mendiaren iraupena hartuko da bakarrik kontuan, eta ez dute lehentasunik izanen izaera ekonomikoko arrazoiek zuhaiztiaren formula nagusia, egurra zenbat urterekin, nola eta non bota eta abar zehazterakoan.

Natur Erreserba osatzen duten kantonamenduak, kantonamendu taldeak edo zatiak kontuan hartuko dira basoaren gaineko Antolamendu Proiektuan, Antolamenduaren Berrikuspenean edo Kudeaketaren Plan Teknikoan, kontserbatzeko helburuarekin, beti ere. Dagokion Plan Berezian zehaztuko dira zuhaiztietan egin beharreko kasuan kasuko oihan jarduketak, aipatu irizpideekin bat etorriz.

Egur probetxamendurako eta abereak bazkatzeko baimenak eman ahalko dira, Natur Erreserba kontserbatzeko helburuak oztopatzen ez badira.

Debekaturik daude kirol jarduerak eta bereziki eskalada eta erreka-arroetako jaitsierak.

Irakaskuntzako jardueretan dauden sarbideetatik kanpoko aldeak saihestuko dira.

Habitatak zaindu eta kudeatzeko plana

Fauna eta flora aztertuko da eta landaredi eta erabilerak baloratuko dira Natura 2000 sarearen eta Nafarroako korridore biologikoen barnean sartzeari dagokionez.

Dauden ekosistemen egituren bilakaera eta funtzionamendua aztertuko dira, harkaitzetako hegazti babestuen zentsua eginen da eta Natur Erreserba honetaz ugatzak (Gypaëtus barbatus) egiten duen erabileraren jarraipena. Ikerketa jarduera guztiak espezie hori Nafarroan Ugaltzeko Plangintzaren barrenean eginen dira.

Erreserbaren kudeaketarekin loturiko aldian aldiko jarraipen eta azterketa hauek eginen dira:

-Bertako ekosistementzat bereziki interesgarria den florari buruzkoak.


ISABEL MUÑOZ ESKOLENTZAKO PROGRAMAK - Sala kubo aretoa

ERAKUSKETA / EGILEA

TALDEENTZAKO BISITAK

Erakusketan zehar ikastetxe eta adin guztietako kolektiboentzat bisitak egiteko aukera egongo da astelehenetik ostiralera.

Ezinbestekoa da erreserba egitea / Baldintzat 943 012 400 telefonoan edo Aretoan bertan.

Talde bakoitzeko kuota: 30€. / Gehienez 25 lagun talde bakoitzean.


Baionako portua - Wikipedia, entziklopedia askea.

Baionako portua Lapurdiko kostaldearen iparraldean dagoen merkataritza portua da, Baiona, Angelu, Tarnose eta Bokale udalerriek partekatzen dutena.

Portuaren ikuspegia

Baiona, Angelu, Tarnose eta Bokale

43°30′39″N 1°29′37″W / 43.510833°N 1.493611°W / 43.510833; -1.493611 43°30′39″N 1°29′37″W / 43.510833°N 1.493611°W / 43.510833; -1.493611

Baionako Merkataritza Ganbera

Akitaniako Eskualdeko Kontseilua

Urteko zamaren pisua (Tn)

Euskal Herriko bigarren porturik garrantzitsuena da, Bilbokoaren atzetik, eta Frantziako bederatzigarrena. Frantziako Itsas Armadak bertan zenbait patruilari ere baditu[1].

Portuaren Aturri ibaiako ezkerraldeko ertzeko zatiaren zamen lurreko garraioa Baiona-Itsas Irteerak burdinbidearen burdinbideak ahalbideratzen du.

2 Jarduera ekonomikoa

Lehendabiziko Baionako portua Bizkaiko golkoko kostaldean zegoen. Hala ere, Erdi Aroan, itsasoko eta ibaiko portu bilakatu zen, ingelesen okupaziopean bere urrezko aroa ezagutu zuena, XII. eta XIV. mendeen artean hain zuzen ere. Aturri eta Errobiko ibaien lotunean merkataritza jarduera koskortu egin zen.

Gainera, bartetan edo zohikaztegietan barneko portuak sortu ziren: itsasaldiak sortzen zituen ubideak, itsasontzi txikiez (txintxorroz edo txalupaz) nabigatu daitezkeenak. Portuko jarduerak ontziolak sortu zituen, itsaso zabalerako itsasontziak egiten zituztenak (karrakak, galerak, pinaziak…). Portuan Nafarroako Erresuma, Gaskoinia (batez ere Mont-de-Marsango portuarekin), Flandria, Hansako hiriak eta Ingalaterraren arteko bidea hasten zen.

Jarduera garrantzitsu hori hirian mantentzeko, baionarrek ibaia eta haren bokalea bereganatzeko borrokatu behar izan zuten. Izan ere, orduan Aturrik bere ahoa Capbretonen zuen, hiritik hamabost kilometrora. Gainera, 1410 eta 1430an, naturak bokalea iparralderantz mugitu zuen, hiribildutik 32 kilometrotara hain zuzen ere, itsas-jarduerak gainbeheratuz.

1578an, Luis Foixkoa ingeniariak izugarrizko lan bete eta hiritik 6 kilometrotara bokale artifiziala egin zuen; hori zela eta bi herri ezberdin eratu zituzten egungo Bokale eta antzinako Bokale edo Vieux-Boucau-les-Bains

1973 eta 1992an artean Fertiladour izeneko enpresak bere lantegian monazita izeneko lur arraroa xehatu zuen. Honek zeharo kutsatu zuen portua eta egun arazoa konpontzeko ikerketak egiten ari dira[2][3][4].

2006ko irailaren 8an, eta 2004ko abuztuaren 13ko Lege bati esker, Frantziako Gobernuak Akitaniako Eskualdeko Kontseiluari portuaren jabetza eman zion, kudeatzailea Baionako Merkataritza Ganbera izanik.

Jarduera ekonomikoaAldatu

1997tik aurrera, urteko 4 milioi tona baino gehiagoko zama mugitzen du. Aturriko bokalean dagoenez, kokapen logistiko paregabea du. Landak eta Pirinio Atlantikoetako industrien ondasunak esportatzen ditu:

Lacqeko petrolio (Lacq eta portuaren arteko oliobide bat dago),

Arto,

Ongarri,

Egur.

Ijezteko makina ez duen altzairutegi elektrikoa du: Aciéries de l'Atlantique SA hain zuzen ere. Lantegia 1995an Marcial UCIN bilbotar taldeak sortu eta egun Siderurgica ANON galiziar taldearena da.

Fordek eta General Motorsek Iberiar Penintsulan egindako automobilak bertatik ateratzen dituzte. Sotrasol izeneko industria kimikoak ere bertan ditu bere biltegiak.

Baionako portuaren estatistikak

Zama (tonatan)

4.115.285

4.170.664

4.172.733

4.296.259

3.896.107

4.034.172

4.374.656

3.747.782

4.319.559

Claude Joseph Vernetren margolana, 1760

Belem frantziar itsasontziaren helduera, 2006ko abuztuaren 19a

↑ La base navale de l'Adour celebre ses 25 ans

↑ EiTB. Baionatik gertu, Bokalen, den kutsadura berriro salatu dute ekologistek. . [Betiko hautsitako esteka]

↑ EiTB. Fertiladourren kutsadura garbitzeko eskatu du Akitaniak. . [Betiko hautsitako esteka]

↑ «Saltegi erradioaktiboa» Berria. [Betiko hautsitako esteka]

(Frantsesez)(Gaztelaniaz)(Ingelesez) Baionako Portuaren webgunea

Datuak: Q3398457

Multimedia: Port of Bayonne

"https://eu.wikipedia.org/w/index.php?title=Baionako_portua&oldid=8974211"(e)tik eskuratuta

Azken aldaketa 14 ekaina 2022(e)an, 19:09(e)tan

Orriaren azken aldaketa: 14 ekaina 2022, 19:09.


600 zientifkoz osatutako talde batek Europako energiaren etorkizuna aurresango dute

EERA-k (Europear itun ikerkuntza), Europako energiari buruzko bidea eta lehentazunak ezartzeko zientifiko ospetsuen talde bat osatzea erabaki du.

2010/06/06 [Europar Batasuna]

Informazio iturria: Energías-Renovables.com


Kosmodisea, kultura ekintzailea bultzatzeko Gipuzkoako Foru Aldundiaren ekimena datorren kurtsoko edizioari hasiera eman dio

Pasa den maiatzaren 6an, 2010-2011 edizioko Kosmodisea ekimenaren amaiera-ekitaldia ospatu zen Donostiako Kursaal Biltzar ...

Ekintzailetzarako hezkuntza

Europako Batzordeak argitaratu duen txostenaren arabera, Europako herrialde gehienak aurrerapauso garrantzitsuak ematen ari dira ...

Gazteen artean ekintzailetza bultzatzeko politika berria

Agerikoa da gazte jendea gogotsu azaltzen dela enpresa berri bat sortzeko ideiaren aurrean. Halaber, nabaria da ere gutxi direla ...

Developing key competences at school in Europe

Informazioen teknologiaren, ekintzailetzaren eta gizartearen inguruan konpetentzien irakaskuntza sustatzea eta areagotzea ...

Hezkuntza birplanteatu: konpetentzietan inbertitu emaitza sozioekonomikoak hobetzeko

Pertsona gazteen langabezi tasa %23tik gertu dago Europar Batasuneko herrialde gehienetan eta, hala ere, bi milioi lanpostu daude ...


Imelda May (2010/2016) – Azkena Rock Festival

https://www.imeldamay.co.uk

Bi aldiz izan dugu aukera Azkena Rock Festival jaialdian Imelda Mayren ahots zoragarria entzuteko. Irlandarrak hainbat musika-tresna jotzen ditu eta abestu egiten du eta, horretaz gain, egungo rockabillyaren izen handienetako bat da; Mayhem hirugarren diskoa zuzenean aurkeztu zuen 2010ean gure jaialdira egindako lehen bisitaldian, eta garai guztietako Europako disko onenetako bat dela esan dezakegu.


2017ko abuztuak 25, ostirala | Ordua Euskal Herrian 19:51:46

Ez da batere dibertigarria Donostian eta Euskal Herriko beste hainbat lekutan masa turismoa hartzen ari den larritasuna. Ez da batere dibertigarria horrek eragiten duen gentrifikazioa. Ez da batere dibertigarria horrek lekukoen bizitzengan duen eragin sakona: lan prekarioak, hiriaren merkantilizazioa, bizitzaren garestitzea eta auzoko ehun sozialaren desegitea eta auzoan arrotz sentitzea, besteren artean.

Ez da batere dibertigarria turismoaren inguruan eraikitzen ari den hiri ereduaz halako arinkeriaz hitz egitea komunikabideetan. Ohituta gaude halako kronikak —ezarritako esaldiaren ildotik baitoa kronika guztia— Diario Vasco edo antzeko lerroa duten hedabideetan irakurtzearekin, baina min egiten du Gara bezalako medio batean turismoari buruz hain axolagabe idatzi dutela ikusteak. Arreta eta irmotasun handiagorekin jokatu behar dugu horren aurrean.

Masa turismoa datutan

2016an bisitariek 1.894.610 aldiz egin dute lo Donostian, aurreko urtean baina %8,4 gehiago. Donostia 2016 Europako kultur hiriburutzak hirian edukitako eragin ekonomikoaren berri emateko Udalak apirilaren 4an egin zuen prentsaurrekoan jasotako datua da. Hau da, donostiar bakoitzeko hamar gau igaro dituzte hirian bisitariek, aurreko urtean baino 146.815 gau gehiago igaro dituzte hiriko hotel edo ostatuetan.

Hiriburutzak balekoa ozta-ozta lortu zuela zioen prentsaurrekoan Ernesto Gasco Turismo zinegotziak zioen. “Eragin urria”, titulatu zuen albistea El País-ek.

Donostiaren turistifikazioa azaltzeko ere baliagarria zaigu Airbnb enpresak ematen dituen datuak. Airbnb bisitarientzat tarte baterako alokairu irregularrak eskaintzeko plataforma bat da, eta Donostian dituen datuak ikertu dituzte Hirikilabs eta Montera34k. Ikerketaren arabera, plataforma horrek Gasteizen 361 plaza, eta Bilbon 1.484 eskaintzen dituen bitartean, Donostian 4.553 eskaintzen ditu.

Proportzioan etxebizitza bakoitzeko Airbnb-ren iragarki gehien dituzten EAEko hamar auzotatik zortzi Donostian daude. Igeldo (etxebizitzen %6,05 dago Airbnb-n), Ategorrieta-Ulia (%3,51) eta Donostia-Zentroa (%3,15) dira proportzio handienak dituztenak.

Datuak azaltzeko Hirikilabs eta Montera34k egindako mapa:

Gentrifikazioaren mehatxua

Kezkagarriak dira datuok, eta are gehiago urte sasoi batzuetan Kontxa eta Alde Zaharretik paseoa eman eta turista uholdeak saihestu behar direnean. Ahaztu egin zaigula dirudi Alde Zaharra auzo bat gehiago dela eta bertakoek lasai bizitzeko eskubidea dutela, eta ohitu egin gara udara iristen den bakoitzean turistek bereganatu dutela ikustearekin. Gutxi ez, eta Eneko Goia alkateak berri ontzat eman zuen turismoaren “desestazionalizazioa”, hots, udatik kanpo ere geroz eta turista gehiago etortzea. Hogei hotel berri eraikitzeko baimena emana du, turistentzako beste 1.200 ohe edukiko dituztenak.

“Gentrifikazio prozesuetan erosahalmen handiagoa duten pertsonek auzoko jendea kanporatzen dute”, Asier Abaunza Bilboko Hiri Planifikazioaren zinegotziak ondo azaldu zuen, mundu mailan gertatzen ari dena. Diario Vasco eta enparauek saltzen diguten turismo mitifikatuan, bisitari guzti horiek onura ekonomikoa dakarte hiritar guztientzat maila berean, bisitariek beren poltsikoak husten baitituzte Donostian. Errealitatean, gutxi batzuen negozio dena, prekarietatea, auzo identitatearen galera, masifikazioak eta bizitzaren garestitzea dira gainontzekoentzat. Airbnb da horren erakusleetako bat.

Airbnb negozioa

Azaldu beharra dago nola funtzionatzen duen Airbnb-k. Edonork etxe huts bat, edo gela huts bat baldin badu —aste bakarrez bada ere—, Airbnb-rekin kontaktuan jarri eta alokairu “altruistan” jar dezake. “Altruista” diot, El País-ek kolaborazio ekonomia gisa bataiatu baitu plataforma —Uber eta bestelakoekin batera—, baina ekonomia mota horrek ez du ezer altruistatik. Kontzeptu polit horiek masifikazio turistikoa atseginago irudikatu besterik ez dute egiten. Bai, hotelak eta ostatuak bezalako bitartekariak alboratu eta pertsonak modu zuzenean jartzen ditu harremanean haien beharrizanak asetzeko, baina logika ekonomikoa betikoa da: dirua duen bisitariak dirua ematen dio gela hutsaren jabeari, eta horrek bere zerbitzua ematen dio, Airbnb-k eramaten duen etekinaz gain. Laburbilduz, dirua bitarteko duen betiko hartu-emana. “Kolaborazio” gutxi.

Argi eduki behar da Airbnb-n negozioa egiten duenak baliabide ugari dituelako dela. Egoera ekonomiko txarrean dagoenak ere baliatzen du plataforma bere egoerari irteera ematen laguntzeko, bere ezintasunean Donostiaren merkantilizazioa eta gentrifikazioa bultzatzem ari bada ere. Baina benetan poltsikoa betetzen dutenak baliabide ugari dituztenak izango dira, plataformaren datuek erakusten baitigute Donostiako Airbnb-n oso desoreka handiak daudela.

Donostian plazak eskaintzen dituzten Airbnb-ko hamar erabiltzailek 1.119 plaza eskaintzen dituzte: erabiltzaileen %1,4k oheen laurdena eskaintzen du, Hirikilabs eta Montera34k egindako ikerketaren arabera. Plaza gehien eskaintzen dituen erabiltzaileak, FeelFree Rentals delakoak, 254 plaza eskaintzen ditu. Argi dago ez dela sos batzuk ateratzea asmo duen hiritar arrunta, baizik eta Donostia turistentzako parke tematiko bilakatuta negozioa egiten duen norbait. Baina Airbnb-rekin gutxi batzuk aberasten badira ere, etortzen diren turista masa, eta horrek dituen eraginak denok sufritzen ditugu.

Donostiako Airbnb-ko erabiltzaile nagusiak. (Arg. : Hirikilabs eta Montera34)

Donostian hainbeste hotel, ostatu, Airbnb eta udako bigarren etxe egoteak esan nahi du negozio emankorra dela, betiere baliabideak dituenarentzat. Negozioa badagoenez, Engel & Völkers bezalako inbertsio-inmobiliariak han eta hemen dabiltza etxebizitzak erosteko eskaintzak egiten. Bartzelonan eta Venezian gertatzen ari den antzera, turista masez nekatuta, turisten poltsikoari begira egindako denda eta tabernetako prezioak ordaindu ezinean zorpetuta, tabernari lan prekarioak ematen duen soldata urriak itota, edoeta zure auzoa erakusleiho bilakatu dela ohartutan, etxea salduko dio Alde Zaharreko bizilagunak higiezinen agentziari honek negozioa egiten jarrai dezan. Hala, erosahalmen txikia duten bizilagunek auzoa utzi beharko dute, eta erosahalmen handiago dutenek ordezkatuko dituzte. Gentrifikazioa.

Eta argi esan behar da. Hori ez da batere dibertigarria.

Kanal hauetan artxibatua: Iritzia | Donostia | Turismo masiboa


MusikaZuzenean TB # 189 : Bolbora - hamaika telebista

MusikaZuzenean TB # 189 : Bolbora

MusikaZuzenean TB saioaren 189. ataleko erreportaje nagusia grabatzeko Arellanon izan gara, Lizarraldean. Bertan Bolbora taldeko lagunak genituen zain, argitaratu berri duten 'Bizi Zioa' diskoa besapean. Hitz Bitan atalera, berriz, Ane Barrenetxea gonbidatu dugu, Sua taldeko abeslaria. Bere gustuko disko, areto eta musikarien inguruan aritu zaigu laburrean.

Musika Zuzenean 2022-09-15


Lizardi eta Aresti | Gabriel Aresti Kultura Elkartea

2013/08/05 jabea Arestiren literatura lanak, Gabriel Aresti kultur elkartea

Ikusi duzuen moduan, Lizardiren poema irauli egiten du Arestik, eta ez nagusiki ruralismoa gaindituz zuhaitza Zorrotzako portura ekartzen duelako; hori, garrantzitsua izanagatik, bigarren mailan ezarriko nuke nik. Poema bietan metafora zuhaitza da, baina Arestiren begiak ez du naturan pozgarri, gizakiari erreparatzen baitio lehenik, horixe da batetik bestera dagoen koska ikaragarria. Lizardiren poeman «aizkora ankerrak» bota du zuhaitza; itzaina keinu tragiko bat diseinatzeko baliabidea besterik ez da; lana bazegoen, langilerik ez. Arestirentzat zuhaitza lanaren metafora da, ankerkeria ez dago zerran, baizik eta langileei eragiten zaien izerdian. Lizardik urrunean entzunarazten digun zerra-hotsak zirrara sentimental batez durduzatzen gaitu, zerrautsak errautsa ekarki gogora… Arestik ez digu zerraren hotsa entzunarazten, trontzalarien biraoak baizik, handik Anton, hemendik Gilen, biak berdin madarikatzen… Eta eszena horren aurrean, Lizardiren kontenplazioa ukatzen du Arestik, ikusle pasibo izatetik poemaren zati izatera ematen du urrats poetak, enborraren izariak hartzen ditu okerbidearen handia neurtzeko. Pauso horretan, sinbolismotik errealismora dagoen aldea iragaten du euskal poesiak, mende honetan gure poesiak ezagutu dituen iraultzetarik bat ekarriz.

Neurtzerakoan antiojuak bustitzen zitzaizkiola esaten digu poetak. Negar egiten duela ulertzen dut nik, gizonaren ahuleziaren eta lanaren handiaren arteko desorekak amorratuta, inpotentziak gainez eginda. Malkoa isurtzen zaion aldi bakarra du ia bere obra osoan, eta zeharbidez aitortzen digu, ahalke da, ez du lirikotasun merkea egin nahi edo sentimentalkeria baliatu. Lizardik zuhaitzagatik egiten du negar, gizaki abstraktuagatik; Arestik izenak eta izerdiak ezagutzen dizkien gizakiengatik egiten du negar, gizon konkretuaren alde dagoelako: Anton, Gilen.

Arestik modernotasun bat ekarri zuen Harri eta Herri obrarekin, bistan da: negarra desagertu egiten da, malkoa txukatzen du, esan liteke poetak debekatu egin nahi duela lantua, kontestaziorako, salaketarako duela poesia.

Esanen dute

poesia eztela

esanen diet

mailu bat

Azaroaren 1ean Ondarrun


Kameraren atzean | EIBZko liburutegia

Kategoriaren artxiboa: Kameraren atzean

BIKOIZKETA. Ulermena erraztu ala kultura suntsitu?

2016/03/23-n liburutegia-kargitaratuta

Kameraren atzean / 2016-03-23 / 543 hitz

“Zinema ikusteko eta entzuteko da, ez irakurtzeko” esan ohi dute batzuek, “azpitituluek sarritan ez dute aktoreek adierazitakoa osotasunean islatzen”. “Bikoizketa artearen suntsiketa da” diote beste hainbestek, “Frankismo garaitik oinordekotzat hartutako ohitura kaltegarria”. Muturreko jarrera kontrajarriak hartzen dituzte maiz bikoizketaren inguruko eztabaidan defendatzaile eta aurkariek, tonu grisik gabe, zuri edo beltz bailitzan.

Kategoriak Batxilergoa, D eredua, Euskara, Iritzi testua, Kameraren atzean, Kultura, Zinema | Etiketak Bikoizketa, Hizkuntza gutxituak, Jatorrizko bertsioa, Loreak, The Wire | Utzi erantzuna

Room ( Lenny Abrahamson)

2016/03/02-n liburutegia-kargitaratuta

Kameraren atzean / 2016-02-26 / 525 hitz

Film Onenaren Oscarrerako izendaturiko zortzi hautagaien artean ezezagunena eta oihartzun gutxien izan duen filma da Room. Lazgarria eta hunkigarria aldi berean, Lenny Abrahamson zuzendari irlandarrak Emma Donoghueren eleberria maisutasunez eraman du pantaila handira, urteko film boteretsuenetako bat eraikitzeraino. Moldaketa zinematografikoak halako indarra izatearen erantzule da, hein handi batean, Donoghue bera gidoilari lanetan aritu izana, baina kontakizuna harago doa ikusle ororengan sentsazio unibertsalak transmititzea lortzen duelako irudi eta girotze pisutsu bezain iradokitzaileen bitartez.

Kategoriak Batxilergoa, D eredua, Euskara, Iritzi testua, Iritzia, Kameraren atzean, Zinema | Etiketak Brie Larson, Emma Donoghue, Jacob Tremblay, Lenny Abrahamson | Utzi erantzuna

The Martian (Ridley Scott)

2016/02/19-n liburutegia-kargitaratuta

Kameraren atzean / 2016-02-15 / 548 hitz

Kasualitateak kasualitate, The Martian filma AEBn estreinatu zen NASAk Marten ura aurkitu zuela ezagutarazi zuen aste berean. Oscar sarietan hain ohikoa bihurtu den biziraupenaren inguruko obra estandarra da Ridley Scotten berriena, Matt Damon protagonista duena. Hilik dagoela pentsatuta, astronauta talde batek Mark Watney kidea planeta gorrian uzten du, Lurretik hainbat kilometrotara eta komunikatzeko modu eraginkorrik gabe, erabat isolaturik. Azken urteotan NASAk Marte planetan egindako hainbat ikerketa eta aurkikuntzen harira, planeta gorria denon ahotan egon da. The Martianek olatu hori harrapatu nahiz izan du, planeta gorria pantaila handira irudi eta sekuentzia ederren bitartez eramateko.

Kategoriak Batxilergoa, D eredua, Euskara, Iritzi testua, Kameraren atzean, Zinema | Etiketak AEB, Matt Damon, NASA, Ridley Scott | Utzi erantzuna

Spotlight (Thomas McCarthy)

Kameraren atzean / 2016-02-14 / 684 hitz

Eliza katolikoak bizitzan jarraitu beharreko bidea irakatsi dio mendebaldeko gizarteari mendeetan zehar; sakrifizioa, laguntasuna, ongia… balore gizatiarren arabera ekitearen garrantzia. Baina zer gertatzen da erakunde horretako partaideak oinarrizko diskurtso horri bizkarra eman eta ekintza basatienak gauzatzen dituztenean? Boston Globe egunkariko kazetari talde batek eliza-pedofilia kasuekin topo egin eta progresiboki geroz eta handiagoa bilakatzen den arazo ezkutua aurkezten du Tom McCarthyk Spotlight filmean. Zuzendariak istorioa 2003an Pulitzer saria jaso zuen izen bereko lantaldearen ikerketa jardunean oinarritu eta AEBetako pedofilia kasuetatik abiatu arren, mundu zabala mehatxatzen duen jardun higuingarria esploratzen du azkenerako.

Kategoriak Batxilergoa, D eredua, Euskara, Iritzi testua, Kameraren atzean, Zinema | Etiketak AEB, Boston Globe, Eliza katolikoa, Pedofilia, Pulitzer saria, Spotlight | Utzi erantzuna

The Revenant (Alejandro G. Iñárritu)

Kameraren atzean / 2016-02-12 / 607 hitz

Joan den urtean “Birdman”ekin film eta zuzendari onenaren Oscarrak irabazi ostean, Alejandro G. Inárrituren lan berria zinemazaleek gogo biziz esperotako pelikula bilakatu da. Oraingoan, ordea, erregistroa erabat aldatu eta abentura, galera eta biziraupena konbinatzen dituen kontakizun epikoaren alde egin du zuzendari mexikarrak. Errodatze lanak 2013an abiatu arren, hiru urte behar izan ditu Iñárrituk erabat osatzeko, obraren anbizioaren erakusle.

Kategoriak Batxilergoa, D eredua, Euskara, Iritzi testua, Kameraren atzean, Zinema | Etiketak Alejandro G. Iñarritu, Leonardo di Caprio, The Revenant | Utzi erantzuna

TXARRIBODA (Javier Rebollo & Alvar Gordejuela)

Kameraren atzean / 2016-02-02 / 444 hitz

Joan den astean estreinatu zuen EiTBk “Txarriboda” euskarazko thrillerra. Garrantzitsua izan ohi da euskal zinemagintzaren nondik norakoak gertutik jarraitzea, are gehiago azken urteetan ekoizpena nabarmen handitu denean. Garaño eta Goenagaren “Loreak” filmak Oscarretarako bidean izandako bultzadak balio izan du gurera errespetu gehiagorekin begiratzeko eta badirudi iraganeko tabuak pixkanaka gainditzen hasi garela.

Kategoriak Batxilergoa, Berria egunkaria, D eredua, Euskara, Iritzi testua, Iritzia, Kameraren atzean, Zinema | Etiketak EITB, Gordejuela, Itziar Atienza, Mikel Losada, Rebollo, Thriller, Txarriboda | Utzi erantzuna

The hateful eight (Quentin Tarantino)

2016/01/28-n liburutegia-kargitaratuta

Kameraren Atzean / 2016-01-26 / 502 hitz

Urteetan zehar estilo bereizgarria landu izanagatik bere obrek onarpen zabala izan dute nazioartean eta Hollywoodeko industriaren bihotzean bestelako diskurtsoak garatzea posible dela sarritan frogatu du. Baina, beste edozeren gainetik, celebrity bihurtu zen aspaldian Quentin Tarantino, zinemagintzatik askoz haratago doan pop fenomenoa. “The Hateful Eight” film berriak bere ospearen pareko aurreikuspenak sortu zituen hasieratik, are gehiago joan den urtean gidoia Interneten filtratu eta zuzendari estatubatuarra proiektua bertan behera uzteko zorian egon ostean.

Kategoriak Batxilergoa, D eredua, Euskara, Iritzi testua, Iritzia, Kameraren atzean, Zinema | Etiketak AEB, Ennio Morricone, Jennifer Jason Leigh, Kurt Russel, Quentin Tarantino, Samuel L. Jackson, Tim Roth | Utzi erantzuna


Kharkiveko ofentsibari balazta jarri eta Donbassen zentratzen ari da Errusiako armada – Euskal Herria ★ Donbass Elkartasun Komitea

Kharkiveko ofentsibari balazta jarri eta Donbassen zentratzen ari da Errusiako armada

*ARGIA astekaria

Kharkiv hiriaren iparraldean eta ekialdean lurraldeak berreskuratu ditu Ukrainako armadak, eta Errusiako armada Donbassen ari da jartzen indar gehiena.

Errusiako armada tropak ateratzen ari da Donbass ondoan dagoen Kharkiv eskualdetik; izen bereko hiriaren iparraldetik eta ekialdetik joaten ari dira, mugara. Ukrainarrek “hozkadaren kontraofentsiba” deitu diote errusiar tropen atzeratze hau eragin duenari, baina Kremlinak dio Donbassen zentratzeko erretiratu dituztela.

Gauzak horrela, Lugansk eta Donetsk eskualdeetan lurraldeak irabazten ari da Errusiako armada. Gerraren Ikerketarako Institutuaren arabera, Errusiako armadak Lugansk eskualdeko Rubizhne hiria ia guztiz hartu du beregan, eta oso gertu dagoen Severodonetsk hiria kontrolatzeko erasoa laster hasiko dela diote.


Kulturartea Mapea aurkeztu dau Mintzolak - bizkaie.biz

Europa bat-bateanen jardunaldi akademikoen laugarren saioaren amaieran izan da aurkezpena. Aurretik, mundu osoko adituek ahozkotasuna eta kantu inprobisatua aztertu dabe begirada ookor batetik.

Xenpelar Dokumentazio Zentroak garatutako Kulturartea Mapea aurkeztu dau Mintzolak. Horretarako Europa bat-batean egitasmoaren barruko jardunaldi akademikoek eskainitako abagunea erabili da, Miramar Jauregia plazatzat hartuta.

Kulturartea Mapea munduko kantu inprobisatuak batzen dituan eta horreen aniztasuna erakusten dauen datu-basea da. Hain zuzen, horixe nabarmendu dau Ruth Finneganek Alaitz Rekondok berbea emonda. Finnegan ahozko literaturea genero lez errekonozitua izateko lan handia egindako eminentzia da ahozkotasunean; Finneganez gan, Mintzolako patronatu kide dan UPV/EHUko Jon Zaratek, Oral Traditioneko zuzendaria dan John Zemkek eta Renoko Euskal Liburutegiko Iñaki Arrietak be berba egin dabe, eta Andoni Egañak zein Las Alondrasek abestu egin dabe.

Aurkezpenaren aurretik, beste hizlari batzuk be pasau dira Miramarreko Baroja aretotik. Lehenengo eta behin, Eusko Jaurlaritzako Kultura Sailburuorde Joxean Muñoz, Mintzolako patronatu kide Andoni Egaña eta UNESCO etxeko Begoña Guzman Garapenerako Kultur teknikariak.

Afrikako eta Ingalaterrako literaturako adibideak erabiliz, poesiaren ahozko alderdia jorratu dau Ruth Finneganek, eta Anthony Judge jn.ak diskursoaren sorkuntzan kudeatzen diran idea edo ahots desbardinak izan ditu aztergai.

Azkenik, eta Kulturartea Mapea aurkezteko atarian, Oral Tradition eta honen sortzaile izandako John Foley zana omendu dira. Bertsolaritzara egindako ekarpena laburtzen eban ikus-entzunezkoa izan da ikusgai lehenik, eta gero Iñaki Murua Mintzolako lehendakariak oroigarria emon deutso John Zemke Oral Traditioneko egungo zuzendariari.

Gaur, hilak 15, azken eguna izango dau Europa bat-bateanek Miramarren; hizkuntza gitxituak izango dira ardatz.

Kulturartea Mapea, edonondik eta edonork konsultagai

Andoni Egañak bere bertsoan aitatu legez, Kulturartea Mapeak edonork eta edonondik danon barri jakin daian tresna baliogarria da.

Mapea lotura honetan topau daiteke: www.mintzola.eus/eu/kulturartea/mapa. Kantu inprobisatuak adierazoten dituan mapan, adierazpide horreek zein hizkuntzatan garatzen diran ikus daiteke kolorez sailkatuta. Horreetako bakotxean sartuta, adierazpideagaz lotutako dokumentazinoa topau daiteke, hasi sarean dagoan materialetik eta baita Xenpelarren Bertsolaritzearen datu-basean, BDBn, topa daitekezan dokumentu, audio-grabazino eta prentsa argitalpenak be.

Datu-basea osotzeko zaleen eta adituen ekarpenak batu ditue eta honenbestez, eta ekarpen gehiago batu ahala, handitzen joango dan datu-basea izango da Kulturartea Mapea, ondare aldakor eta bizia.


Oharrak | Hezitzaile eskola | Page 3

Lanbide Heziketako zikloetan sartzeko proben behin betiko zerrendak argitaratu dira

16 de April de 2021

Clasificado en: Albisteak, Avisos, Berri nabarmenak, Berriak, Noticias, Ohar nabarmenak, Oharrak,

Lanbide Heziketako zikloetara sartzeko proben behin betiko zerrendak argitaratu dira. Hemen kontsulta ditzakezu

Resultados ATENCIÓN SONITARIA (Pruebas Libres)

12 de April de 2021

CALIFICACIONES ATENCIÓN SANITARIA

Lanbide Heziketako graduetan sartzeko probetarako onartutakoen behin-behineko zerrenda

Clasificado en: Berri nabarmenak, Berriak, Ohar nabarmenak, Oharrak,

Dagoeneko atera da graduetan sartzeko probetara onartutakoen behin-behineko zerrenda. Informazio guztia hemen aurkituko duzue

Enplegurako prestakuntza-eskaintzaren modulua

Apirilaren 13rako programatutako modulua ezin izango dela eman jakinarazten da, prestatzailerik ez dagoelako. Barkatu eragozpenak.

Calificaciones DESTREZAS SOCIALES (PRUEBAS LIBRES – APSD)

29 de March de 2021

CALIFICACIONES DESTREZAS SOCIALES

“Apoyo a la Comunicación”en emaitzak (Froga Libreen zuzenketa)

Calificaciones Apoyo a la comunicación

LANBIDE HEZIKETAKO ZIKLOETARA SARTZEKO PROBAK

Clasificado en: Ohar nabarmenak, Oharrak,

Hezkuntza Sailak Lanbide Heziketako, Arte Plastiko eta Diseinuko eta Kirol Irakaskuntzetako zikloetarako sarbide-probarako ebazpena argitaratu du. Gogorarazten dizuegu adierazitako edozein ikastetxetan eman dezakezuela izena, edozein dela ere eskuratu nahi duzuen zikloa. Izena emateko epea 2021eko martxoaren 17tik 26ra izango … Continue reading →

Mendekotasunaren Arreta Antolatzeko moduluaren emaitzak (Proba libreak)

Proba libreen emaitza: Mendekotasunaren Arreta Antolatzeko modulua Calificaciones Organización Atención Dependencia

APSD PROBA LIBREAK: ORDUTEGIA ETA IKASGELA

10 de March de 2021

Ohar honen bidez, mendetasun-egoeran dauden pertsonen arretarako titulua lortzeko proba libreetan matrikulatutako ikasleei jakinarazten zaie proba guztiak 16:30ean hasiko direla eta Hezitzaile Eskolako 6. gelan (2. solairua) egingo direla (Kale Nagusia 65, Iruñea). Ikasleek COVID segurtasun-neurriak bete beharko dituzte: maskara … Continue reading →

APSD proba libreak: informazio-saioa

5 de March de 2021

Ohar honen bidez, mendekotasun egoeran dauden pertsonen arretarako titulua lortzeko proba libreetan matrikulatutako ikasleei informazio-saiorako deia egiten zaie, martxoaren 9an, 16: 30ean. Saio hori borondatezkoa da, eta Hezitzaile Eskolako 6. gelan (2. solairua) egingo da (65. Kale Nagusia, Iruñea). Ikasleek … Continue reading →


Katalina Elizegi antzerkigilea - Ahotsak.eus

Katalina Elizegi antzerkigilea Katalina Elizegi antzerkigilea izan zen. XX. mendearen hasieran, emakumea oholtzara ateratzeko aukera sortzen da. Antzerki obrak idatzi zituen eta gehienetan emakumeak ziren protagonista. Askok irakurri eta saritu zuten. Emakumeek antzerkigintzan egiten duten ekarpena sarri itzalean geratzen da.

Bideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-217-003 kodeko bideoa nahi duzula aipatzea: ahotsak@ahotsak.eus

Katalina Elizegi antzerkigilea izan zen. XX. mendearen hasieran, emakumea oholtzara ateratzeko aukera sortzen da. Antzerki obrak idatzi zituen eta gehienetan emakumeak ziren protagonista. Askok irakurri eta saritu zuten. Emakumeek antzerkigintzan egiten duten ekarpena sarri itzalean geratzen da.

Erref: DON-217/003

Gaia(k): Aisia » Kultura » Antzerkia , Aisia » Kultura » Idaztea , Familia eta harremanak » Sexua eta generoa » Genero berdintasuna

Idazle europarrekin kongresua

Donostia inguruko antzerkigintza

Euskal idazle klasikoak ezagutzeko pribilegioa

Emakumeak meza batera eta gizonezkoak bestera

Tabakoa; purua; pipa